　　個一晚，我身處係一個似係密室既地方。我見到自己左手不斷流血，眼前 就有一男一女。 　　男既企係左手邊，身穿紅色冷衫。女既就跪係右手邊，身穿著皮革。兩人 好似商討緊Ｄ咩。明顯，個名短髮少女，係完全聽令於紅衫男子。 　　2015年4月27日，下午3點46分。大學，心理學系院舍。　　「以上就係我既夢境......」我咪埋左眼，訓係一個長椅上面，思索緊前日所夢到既奇異夢境。　　「佛洛依德曾經講過，夢，係通往潛意識既康莊大道入面充滿幻想同自我潛意識。同時夢境係了解自我及自我認識既重要途徑......」　　講緊野個個，就係熊德倫，熊教授。　　因為呢個夢纏繞左我足足三個月，但又無實質既影響，我拜訪左讀大學既好朋友，介紹左呢個相熟心理學科權威教授，空餘時義務幫助我解困。　　「你話夢中，有一男一女，你認唔認識？」　　「唔認識。」　　「咁你講到個短髮女性，係一位少女。咁個男士呢？係老，定年青？」　　「我唔知，但從佢衣著睇，似係一個上左年紀既衣著打扮。」　　「你話......個男人身穿紅色冷衫，咁見唔見到佢，入面係著住白色恤衫？」　　「係呀！你又知既？」　　我張開眼，我見到既著住紅冷衫既教授背向著我。　　同時我發現，我雙手雙腳被綁著左係長椅上，完全郁唔到！　　「係咪......好似......我咁樣呢？」　　教授轉左過黎，清楚睇到，紅冷衫入面，確實穿有白色恤衫。佢手中，攞著一把好鋒利既手術刀！　　「教授，冷靜Ｄ呀！我咩都唔知架！」　　「唔知......」佢低著頭沉靜左，下一秒佢抬起頭個陣，嘴唇兩邊裂開，就好似日本裂口女咁樣！　　「你點會乜野都唔知！！！！」　　衝左埋黎！一刀隊左落我心臟！一口咬住我頸！ 　　嗚呀.......嗚呀！！！！！！！！！！！！！　　　　　　　　　　　　　　　　　　　　　　　　　　　(to be continued...)

　　「哇屌！！！！」所謂一言驚醒夢中人，我怒叫一聲，係生死之間走出夢境。　　雙手即時摸索自己身體，檢查一下究竟方才既係夢，抑或已經發生。　　除左全身冷汗之外，個人完整無缺。睇黎頭先個個只係夢中夢。　　一個，好真實既夢。　　因為，頭先所有野都真係發生過。除左教授主動問我，有關夢境男子既衣著，以及打後問題既事...... 　　2015年4月28日，凌晨4點38分。某公屋，房間內，碌架床下層。 　　「屌......唔撚洗訓咩......返左黎三個月，三個月都咁撚樣，玩野咩......」　　呢位係我細佬。係既，我又係衰，夜晚晚先黎發呢Ｄ惡夢。 　　講返自己先啦，我叫汪震，23歲，一名見習攝影師。即係人地口中既「龍友」囉！　　我戴返眼鏡，坐左起身，諗返呢三個月黎既夢。　　可能有人會話：會唔會係教授身穿太鮮艷既衣著，令你不自然代入在夢境既人物入面？　　我會答你：一定唔係！　　呢個夢，三個月黎，我幾乎一星期夢見三四次。見教授之前一個星期，差唔多每一晚都有一次。　　個夢好簡單，密室之內，一男一女，一企一跪。　　只係，今次唔同既係，夢境接著另一個夢境。神秘之後，就係逼真既死亡感覺。 　　琴日，訓係教授間房到，經佢催眠後我再次進入夢境。醒返望到佢同夢中男子衣著一模一樣。我真係唔敢馬上如實交代。　　岩先，又發埋一個夢中夢既惡夢，我內心真係有Ｄ驚，個夢境其實係咪暗示緊我，要小心呢個教授呢？　　抑或，呢個夢，係所謂既預言夢？　　我真係唔知，點解......會咁樣架...... 　　2015年4月30日，下午3點06分。某大學，足球場外。 　　盡管自己內心有幾驚，我都唔知點解，直覺話我知點都要去再見一見熊教授。　　直覺推動下，我又黎到大學。今次明明係第二次黎到，然而我既步伐因為足球場上既叫喊聲停低。　　為既，可能就係想見返，第一次經過時見到既一個足球女將。　　紮起馬尾，活力四射，指揮大隊，帶球直入。最後一個勁力射球，帶領自己隊贏出比賽。 　　好開心，當下我又見到佢。白雪既肌膚，係陽光底下唔怕暴哂，汗水隨風滑過頸椎、手肘、馬尾飄落，比人有另一番女神既感覺。　　實在忍唔著啦！職業病發作，單反相機早已準備，對準目標，對焦、光圈調教，動態拍攝再配上連環快拍！　　咔嚓─咔嚓─咔嚓─咔嚓─咔嚓─咔嚓─咔嚓─咔嚓─　　成功影到佢再次入球，唔怕旁人眼光，舉高雙手，以純樸開懷既笑容，慶祝今次既勝利。 　　「喂喂，隊長，個個龍友好似係咁影你相啵！」　　仆街！耳仔靈敏既我，隱瞞聽到女神旁邊既隊友好似講緊我。　　係鏡頭底下，女神的確望著我呢邊！我即刻收起相機：「對......對唔住！」道左個歉，轉身跑去搵熊教授。 　　2015年4月30日，下午3點24分。某大學，心理學系院舍。 　　嚇死我，天生怕羞仔，比個女神見到我偷影佢，真係唔識點反應。　　哎呀！我點可以咁架！紅都臉哂，真係成個死毒撚咁！唉...... 　　我一路睇返岩岩影既相，慢慢走到熊教授既房去。　　「......反社會人格？教授你意思，兇徒極有可能係因為以往既過去，去做出類似既事件？」　　「唔排除呢個可能性，你可以嘗試從呢個方向調查。另外，我希望劉SIR你可以盡快向各大傳媒報章，公佈比市民應該知道既訊息。」　　「呢樣野，唔輪到我話事。」　　「非常時期，非常手段。市民都有知情權。」 　　房外，我聽到熊教授好似同人傾緊重要野，我諗住不如一陣再黎過。　　點知我一轉身既一下，有一打開左度門。係另一把聲，個個劉SIR。 　　「咁啦教授，你既建議我會幫你同上頭講講。今日唔該哂你先，再有需要既話，希望你可以繼續同我地警方合作。」　　真係警察黎，好高大，望落起碼米八幾。企左係我面前，差Ｄ撞埋黎。　　「唔好意思。」佢粗獷既聲線，配合死老豆既樣，向點一點頭就走左。 　　「你黎啦？Sorry，剛才個位阿SIR忽然拜訪，希望冇阻到你時間啦！」　　「點會，我多謝教授你先真，將課餘時間比左我呢Ｄ閒人。」　　光線時光時暗，我既手又係流緊血，眼前又係有一男一女，一企一跪。　　「主人，時候到啦！」咩事？咩主人？你叫緊邊個？　　「嗚呀......」咩聲？似係有人慘叫，但又一步步逼近咁。 　　我一轉身，見一個人臉貼一個人屁股既連體人，發左狂既捉著我雙腳！　　我想逃走，點知比隻怪物拉低左！佢好似蟲咁，一步一步爬上我身，後面既人捉著我雙腳，中間既人捉著我雙手......　　最前個個，雙手叉著我條頸，令我......抖......唔......到.....氣...... 　　又係個Ｄ死亡既感覺，呢次係咪又係夢咁簡單？　　係既話，就快Ｄ醒啦！我真係就黎......窒.....息......　　　　　　　　　　　　　　　　　　　　　　　　　　　(to be continued...)

　　2015年4月30日，下午4點02分。某大學，熊德倫教授房間內。 　　「點樣？今次變左惡夢？」我坐起身，接著教授比我既熱朱古力。　　「係呀......明明神祕既夢境，依家忽然變成攞我命既惡夢。」　　「你頭先提到既.....你有冇睇過荷蘭個一套恐怖電影《人形蜈蚣》？」 　　嗚嘔......！！！！ 　　教授一提到人形蜈蚣，我就忍唔著嘔，將頭先既午飯，一滴不留咁嘔哂出黎。好彩教授身手敏捷，避開既同時，拎開埋杯朱古力。 　　「你冇事嗎？」　　「冇......但真係好核凸。十足一隻怪物咁，好恐怖，根本唔係人黎。」　　「你未答我問題啵。」教授放底左杯朱古力，比左Ｄ紙巾我。　　「未，從來冇睇過。聽就聽過.....」　　「真係未？」　　「你頭先一提，我諗起都想嘔。你覺得我睇過，點會唔記得？」 　　教授沉默左，唔知係咪因為我既反駁，令佢覺得我無禮貌呢？　　「Sorry呀，我冇心話教授你Ｄ乜。」　　「唔係，只係我覺得奇怪。佛洛依德雖然講過，夢境好多時都係虛幻同構想組合而成。只不過面對著你恐懼既事物，你如果從來都冇見過，你潛意識入面，係極少可能性，會係夢中產生自己覺得嘔心，而從未見過既野。」　　「唔......唔係好明。」　　「可能你係睇過，但係因為你過度害怕，所以導致選擇性失憶，封閉左呢一段你覺得嘔心既回憶。直到你呢幾個月黎，受到奇怪夢境所困擾，再次勾起你最唔想記起既事情。」　　「哦......係咩？可能啦，哈哈！」　　「呢個只係我假設性。」教授重新將朱古力交到我手上：「依家更重要既係，呢個夢可以好大機會肯定，你曾經遇見過，或者你將會遇見。」　　聽完教授咁講，我嚇到無野好講。　　望著教授十年同一款既衣著，紅冷衫配白恤衫，我都唔知好唔好再講多Ｄ比佢聽好。 　　我真係好驚，教授講既後者。慶幸......　　「遇見過，或者你將會遇見，前者既可能性，會大過後者。因為夢境多數係由印象加上虛幻組成。你話預言夢.....係我角度睇，唔係冇機會，但真係好少好少。」 　　「唔......係啦，教授方才個阿SIR搵你傾咩？」　　唔得，實在太驚，拿拿聲搵其他野轉移下先得。 　　「普通案件分析姐！」　　「真係？我好似見過頭先個阿SIR......呀！係咪之前報紙成日賣，失蹤案案件主管，重案組劉孝天劉SIR？」　　教授冇點講野，只係坐返係座位到，拎起杯水飲左淡，點點頭。　　「哈，咁就奇怪啦！失蹤案，關咩社會人格事？近期又唔見有咩新聞報導話有案......」　　「汪震！」我話口未完，教授截停左我：「我都差唔多時候上課，你.....仲有冇咩關於個夢境既問題？」　　「冇啦，唔該哂你先。」見到教授咁既反應，我都無謂再搞屎棍。 　　2015年4月30日，下午4點20分。某大學，足球場外。 　　唉，咁八卦做咩呀！搞到人地之後反感，唔幫我解夢點算呢？　　自己真係犯賤！ 　　「喂！汪震！」　　叫我？女仔聲黎架啵，我個大學FD明明係男仔黎架。 　　我轉頭一睇，咦～喂！咪就係頭先個個足球女神？　　咦～喂！換左一身便裝，白衫熱褲，放左馬尾落黎，真係索到無人有！ 　　唔係啵......仆街！依家重點係佢點會知我我名架？　　唔通我比大學Ｄ高登仔起左底？比人當左咸濕龍友？唔得，拿拿聲開高登Cheak一Cheak先！ 　　「喂！」佢一手搭埋黎，我嚇到跳前跳後。　　「對唔著呀！我......我冇......冇心偷......偷影你架！唔好報警呀！」　　「唔係呀，你唔洗驚啵。我都唔介意。」 　　佢用把嬌柔既聲同我解釋，我都馬上放心起黎。　　「咁你想點？」我攬著部相機實一實，心諗佢唔會想毀機呀？　　「冇呀，我想你呢，將頭先幫我影既相，SD返比我炸嘛！」　　講完，佢拎左個手機出黎：「比你電話我呀，我地Whatsapp聯絡好冇？」　　「好.....」緊係好架，開心死我添！　　「我叫況倩宜，你可以叫我Wendy架。拿，你之後比我既相，樣衰既我唔要架！」 　　「點.....點會呢，你咁靚.....點影都係咁靚既......」　　「哈！睇你怕怕羞羞，講野都幾口花架啵！」　　「唔係呀！我......頭先講既，都係真話黎架。」　　「好啦好啦！唔玩你啦，你睇你臉都紅哂。幾Q，哈哈！」 　　痴線架，咁樣同人地傾計既！人地真係怕羞架嘛！　　「我仲有野做，今晚等你覆我啦！拜拜！」　　「拜拜......」天呀，莫非所謂既夢境，係話我知，將會有大事發生？而呢種大事，就係我春天黎了嘛？ 　　唔係啵，好似留左樣野啵！　　佢點知我叫咩名架？　　「喂！你點知我個名架？」　　遠處既佢，口中喃喃咁講左句野，然後好甜咁向我笑左下。　　認真，我聽唔到內容係咩。但佢既笑容，令我原諒左佢。算啦！有時間今晚再問過佢。嘻嘻！ 　　「哎呀，個公廁女又收兵呀？」　　忽然傳來一把帶攻擊性既聲音。一個年齡應該比我細，短髮，低胸露腰，貼身牛仔褲，好韓式打扮既MK妹。 　　公廁？你似Ｄ啵！　　我冇理到佢，繼續行我既路離開大學。　　「喂！你做咩唔理人架！」個MK妹學女神咁追上黎，認真我好唔想理佢囉屌！ 　　「想點呀你？」我老牛聲咁問佢。　　「我幫你炸，你個死毒撚，人地打扮得清純少少當人觀音咁拜，你唔好去上埋香添呀笨！」　　「你個MK妹都好臭口下啵！人地係咪公廁關你咩事？」　　「哎呀，好心著雷劈！因住中愛滋呀！」個MK妹一手推開我，自己跑走左去。 　　我心諗：屌你D MK妹，有口話人冇口話自己......　　「呀，依家Ｄ女仔，留短髮既都係咪咁犯賤既呢？」　　佢既短髮，令我不其然咁諗起夢境個少女，成個A片入面Ｄ性奴咁，跪係紅衫男子面前，真係好犯賤！ 　　「前面個四眼仔同我企係到！」　　又一聲好大聲既叫喊，吸引左我。我停左係到，周圍望下......咦！喂！四周都冇人，好似得我一個四眼仔炸啵！　　今日做咩事，人緣一浪接一浪？　　我望清楚，係頭先教授房走出黎既劉SIR啵！　　喂喂......咩事幹？　　做咩怒氣沖沖咁衝埋黎呀？喂.....！！　　　　　　　　　　　　　　　　　　　　　　　　　　　(to be continued...)

「喂喂喂！阿SIR冷靜Ｄ！我冇鬧差人架，雖然我想，但我未鬧出口......」　　「你，頭先講咩呀？」劉SIR雙手放係我雙肩上面，神情好鬼緊張咁問。　　「我話......雖然我想鬧阿SIR但我未鬧出口......」　　「唔係呢句！再前一句！」　　「阿SIR冷靜Ｄ......」阿媽呀，差佬好恐怖呀！　　「你係咪玩撚野呀！！你頭先講乜撚短髮女仔好犯賤呀？」　　「咁短髮女仔犯賤，關阿SIR你咩事呀？」我嚇到變雞仔聲咁講。 　　劉SIR靜左陣，語氣冷靜左落黎咁，再問我野。　　「我想知道，點解你會講頭先Ｄ野？」　　「岩岩比個短髮MK妹鬧，又諗起個夢境，有個短髮M女.....」　　「乜野短髮M女呀？」　　「著住皮革，流哂口水，跪係到叫主人咪係M女囉！」我實在太驚驚，嚇到乜柒都講野出黎。　　好彩，熊教授無呢種霸氣，唔係比佢知道我夢境個男人，同佢著一樣款式既衫，都唔知佢點對我。 　　「皮革.....M女.....」劉SIR有野諗緊咁，我都無謂阻佢。　　「呃，如果冇咩既，阿SIR我走先。」　　「有，o靚仔你即刻跟我上車！」佢邊講邊捉著我衣領，拖著我行咁制。　　「阿SIR尊重Ｄ好啵！唔係我去警民關係科卜你架！」　　「非常時期，非常手段。」　　「阿SIR，弟弟我仲係處男黎架！」 　　劉SIR冇再同我胡鬧，就咁的左我上佢架GTR到。　　「Woo......GTR啵！聽就聽得多啦，見就真係第一次。」　　「o靚仔，一陣你見到既野，可能會好恐怖，好核凸。但我好希望你，一陣見到Ｄ野之後，唔好同任何一個人講，包括熊教授都係。」　　「吓？大佬，你無啦啦撻樣野比我，逼我睇。仲預先話我知好撚核凸恐怖，你呢Ｄ差佬思想到底係咪變態架？」 　　「屌！」佢無再理我，一手拎出手扣，好撚迅速咁反鎖左我。　　「喂！小心我部相機呀！」　　「你再嘈相機都打撚爆你！」　　比佢咁要脅之下，為左我心愛既相機(主要係女神D相)，我逼不得已靜落黎，由佢車我佢唔知乜叉地方。 　　2015年4月30日，下午5點28分。新界屯門區，小欖精神病治療中心。 　　「落車。」　　「阿SIR，可唔可解左個扣先呢？」　　劉SIR手車真係辣，比佢反鎖左既我，就算扣埋安全帶，都比佢手GTR車到反轉埋，屁股朝天。　　頭先真係擔心死我，好驚阿SIR會無啦啦搞我屎忽。好彩，一切都只不過我諗多左。 　　我一落車，見到雞乸咁大隻字「小欖精神病治療中心」，嚇到到屁滾尿流！　　「阿SIR，首先我冇犯法啵！其次，就算有我都唔係痴線呀！點解要咁對我？我唔想對著Ｄ痴佬，比Ｄ痴佬瘋狂爆菊花呀！」　　「呀.....依家Ｄ o靚仔既創造力量同幻想真係會嚇你一跳。」　　「哈，阿SIR你真幽默。」　　「行啦，有單案件，我希望你幫到手。」 　　小欖不愧為小欖，入去之前，連劉SIR都比人係咁搜身。　　我就更加唔洗講啦，好彩唔係女仔，唔係比係咁摸，實嫁唔出。講笑姐！　　「唔好意思，麻煩先生你將手機同部相機放底。」　　「吓？機在人在，機亡人亡！你當我地相機發燒友咩呀？」　　「放低。」好一個劉SIR，電光火石間，拔槍指著我部相機。　　「放囉，唔洗下下打爆機既。想爆機，搵達哥嘛～」 　　搜完身，就有兩個持槍既懲警，一前一後咁，帶我同劉SIR入去。　　入到去，光線仲係幾好，只係愈行愈入，去到一個大閘，又要再搜身。　　今次去到，一個白色長廊，長廊睇似金屬製成，兩邊都有黑色鐵門。　　有Ｄ無咩聲，有Ｄ傳出嗚嗚聲，有Ｄ更加癲係咁叫！ 　　「仆街！係你呀！」忽然一隻手從左邊鐵門伸出，嚇到我彈退。好彩佢唔夠手長，唔係我真係比佢叉死。　　「屌你老母！屌撚死你呀！」　　「佢老母係房入面呀，你自己搵啦！」　　「真係？屌撚死你老母！！！！」經職員一說，個痴線佬真係乖乖咁返房，搵所謂我既老母。哈哈。 　　「到啦，劉SIR你地自己小心D。」　　去到盡頭，職員打開左個鐵閘，漆黑既入面，隱約見到前面有度玻璃窗。　　玻璃窗既後面，光線好充足，見唔到有咩任何野，只係聽到「依呀呀」既呻吟聲。　　強烈既對比，令我覺得全身毛管棟。比起岩先個痴線佬，眼前呢一間房，令我有講唔出既恐懼感。 　　「劉SIR，我頭先條友搵我老母，我覺得我有需要同佢......」　　「入去。」劉SIR真係鐵漢，兩個字就咁完左。手上仲拎著把槍，隊著我個頭。　　「入囉，唔洗下下拔槍既。哈哈！」　　然後，我一步一步走前，去到玻璃窗前面，視線不其然咁向下望......        　　一個頭髮凌亂，身穿白衫既人訓左係到。　　下一秒，佢抬起頭上黎。　　我見到既係一張兩邊裂開既嘴唇，同一個空洞既眼睛。　　再下一秒，佢忽然尖叫！掹大好似裂口女既嘴，瘋狂咁尖叫！ 　　依呀呀！！！！！！！！！！！！！！！！！！！ 　　接著佢就瘋狂咁爬動......　　你冇睇錯，我都冇睇錯。 　　個人冇手冇腳，好似蟲咁樣，掹大個口，係地面上邊，好快速咁四周爬動，亂咁衝落設有軟墊既牆上！撞到反肚，就好似Ｄ甲蟲咁郁動掙扎...... 　　嘔呀！！！！！！！！！！！！！！！！！！！　　　　　　　　　　　　　　　　　　　　　　　　　　　(to be continued...)

「嘔呀......」忍唔著，實在忍唔著要嘔！　　嘔到失足仆地，控制唔住......繼續嘔，一路嘔，一路咁退。退到撞埋門邊，遠方才眼前的怪物。 　　「仆街......嗚嘔！咩撚野黎架！嘔......」　　原先以為自己嘔到冇野好嘔，因為岩先係教授個到，我可以嘔既都嘔哂。　　估唔到依家，真係連黃膽水都嘔撚埋出黎！ 　　劉SIR走埋黎，禁著個口：「依家你見到既，就係三個月前失蹤既少女，程小芳。」　　玻璃窗內，繼續不斷傳出「碰碰碰」的撞擊聲。　　「咁關我撚事咩！屌你，你係咪傻架！比我睇埋Ｄ X-file！」　　「o靚仔，我話你知，你依家見到既都算好。起初我地警方搵到佢個陣，比依家更加恐怖千萬倍！」　　「你大個呀！」我抹乾口角Ｄ黃膽水，但始終唔敢企起身。因為我真係好怕，再見到個先個隻野...... 　　「大概三日前，我地警方接報，懷疑市區附近出現野豬。警方同漁農處接報到場，係凌晨二點五十三分，公路對出十公里內既叢林發現到程小芳。而當時既程小芳......嘴巴兩邊已被剪開，並且身穿黑色皮革，四肢全冇。有既係四把五呎七吋長既卜刀，分別安插係佢四個被截肢既位到。令佢係黑夜爬行起來個陣，好似有四隻腳既野生動物一樣。」 　　屌你老尾！　　「咪叫你咪再講囉！我唔想再聽有關呢隻怪物既野呀！屌.....」　　我仲未講完，臉上已經感覺食左腳重野，比人踢到鼻孔盛下既黃膽水都飛埋出黎。　　「死o靚仔你同我聽住！」劉SIR一手揪起左我：「係你話過我知，你夢到一個著皮革既短髮女仔。同時入面個個，唔係咩野怪物，個女仔曾經都係一個人！佢都唔想架！仆街！！！！」　　說完，佢一手甩底左我。我撞落門上，驚動到門外既職員，其中一個馬上衝入黎問咩事。　　「無事，Ｄ仆街o靚仔發癲姐！」　　劉SIR講完呢句野，懲教職員都無講咩。成個氣氛急速變冷，再無人點講野，只係聽到玻璃窗既另一面，繼續有野係到不斷撞擊。直至...... 　　「呃......劉SIR，如果無咩，我唔阻你同證人傾計啦！」　　「花中空......之鏡月......」　　正當該名職員轉身離開個陣，玻璃窗入面，無再傳出撞擊聲。　　反之傳出斷斷續續既字句：「水城裡......花中空......之鏡月......水城裡......花中空......之鏡月......水城裡......花中空......之鏡月......水城裡......花中空......之鏡月......水城裡......花中空......」　　然後，整間黑房，聽到既除左斷句，就係人類急於既呼吸聲，以及腳震震到槍械既聲。 　　大家都好似比冰凍左一樣，唔敢郁，就連頭先怒氣衝天既劉SIR，此刻都雙眼瞪大，呆板咁望著玻璃窗個邊。　　「點......點解會咁架？」　　我都唔知咩事，劉SIR忽然係咁自言自語。　　「咁多日黎，佢除左叫之外，都無講過任何一句野.....」　　唔好話佢無啦啦識講野，我自己第一次聽，都嚇到唔敢再郁。好似，好驚入面隻野，讀緊Ｄ咩口訣法術，讀完隨時搵人開刀。 　　接著，程小芳愈讀愈大聲！ 　　水城裡......花中空......之鏡月......水城裡......花中空......之鏡月......水城裡......花中空......之鏡月！！！！ 　　跟手，無啦啦又尖叫左一下：　　「我讀左啦！唔好再打我！唔好殺我妹呀！！！！依呀呀！！！！！！！」　　再回覆到頭先見面個陣，發左癲邊叫邊四圍亂撞。 　　呀！！！！！！！！！！！！！！！！！！ 　　屌你！太恐怖啦！！！！　　我實在忍受唔著，我爬左起身，推開左個職員，向著走廊既另一邊跑去！　　房入面既撞擊聲，尖叫聲繼續唔停係我耳邊徘徊。　　我好驚，真係好驚程小芳會衝出黎，好似夢中既熊教授，或許人形蜈蚣咁食左我呀！ 　　話我知，呢個又係咪個夢境？求求你，比我醒呀！！！！ 　　唔知咩原因，可以跑得太急太亂黎，跑左陣我已經攰到停左係到。　　「屌你老母！你呃我！你老母根本唔係到！」　　咁岩得咁橋，我停左係頭先個痴線佬間房門前，佢又發左癲咁衝埋黎，伸出手想媽叉我咁！ 　　屌！但論恐怖，呢個痴線佬根本唔恐怖得過頭先個程小芳。　　本能下發洩，我一拳轟左落鐵門到，怒視個痴線佬，示意佢咪撚再搞我！ 　　點知......　　「對唔著......對唔著呀！唔好殺我！大哥，救下你，唔好殺我呀！！！！」　　個痴線佬真係痴線，忽然又驚返我轉頭，坐低係係地上，係咁抓著牆邊瘋狂大叫救命。 　　「先生，先生！」同時，其中一名職員追到上黎：「你跌左眼鏡呀.....」　　「唔好意思，唔該哂。」我戴返眼鏡，望返個位職員，見到佢滿頭冷汗，我諗佢可能同我一樣，根本未驚夠。　　　　　　　　　　　　　　　　　　　　　　　　　　　(to be continued...)

　　2015年4月30日，下午6點17分。新界屯門公路上。 　　「對唔著，頭先......我講左咁多唔係人講既野。」　　「唔緊要啦，我第一次見到個陣，個反應其實都唔好你好多。」　　係劉SIR既GTR上面，我反省過自己既問題，同佢道歉。同時，又不禁諗返起岩先係小欖入面既情況。　　入去，到見到程小芳，到最後嘔住出返黎，過程都其實唔夠半個鐘，但係就好多隔左個世紀咁，去完另一個世界出返黎。 　　「係呢，我想問下......點解新聞冇報導到呢件事？仲有隻怪......程小芳點解困係小欖，而唔係其他精神病院呢？」　　「問得好，我都預左你會咁問。」劉SIR打開播歌器，放出Ｄ純音樂。好似知道我仲未從岩先既恐懼走出黎咁，想比我聽D音樂放鬆下。 　　「不如我問返你先啦，你覺得程小芳咁既情況，比香港各大傳媒知道，會有咩後果？」　　「全香港既人，好似頭先我咁......全港將會進入恐慌狀態。」　　「冇錯！另外，程小芳咁既情況，加上有一定攻擊性，我地將佢運入小欖到比人看守......一來本身高度設防，唔會令人起疑。二來可以令犯人唔會因為佢所作所為令香港陷入恐慌件事，從而得到滿足自豪感。」 　　「我唔明啵......點解你地會覺得，係有人專登放程小芳出黎？」　　「我地發現程小芳個陣，佢口同四支刀刃都冇染上人類既血跡，而刀刃都係極之鋒利，好似有人刻意為佢準備咁。如果你係程小芳，有能力逃跑，又有可以致人命既武器，點解唔第一時間殺左害到佢咁既人先？」　　「你意思，程小芳係比帶左去郊區，然之後先安裝左利刃，等佢好似怪物咁周街走動？咁點解釋係早上無佢蹤影？」 　　「呢方面解釋到。就係我地岩岩搵到佢個陣，馬上將佢送到小欖入面，想同佢影相作為紀錄個陣......閃光燈一亮，佢就好似頭先咁發哂癲。由此推論，犯人應該用左某Ｄ手法，比喻：洗腦。令到本應唔會怕光既程小芳，改造成遇到閃光燈，或強光就會即時閃避。所以係日頭，被改造後既程小芳，佢應該會收埋自己係Ｄ陰暗地方，而到晚上先出黎好似野生生物咁搵食物。」 　　如果無見到剛才程小芳咁既樣，聽到呢到，我會以為劉SIR係睇科幻片睇得多上腦。　　事實證明，我都係。　　「實在......太恐怖。」　　「你角度係恐怖，但係程小芳眼中，就更加恐怖。一個正常既女仔，二十歲出頭，無啦啦比人捉左去改造成咁既樣。你話恐怖......佢係咪更慘，更可憐？」　　的確，我冇出到聲，劉SIR亦知道我心諗咩。 　　「所以，我真係好希望o靚仔你話我知。到底你夢境入面，仲見到Ｄ咩？」　　「我......講左啦......」　　「真係冇其他？當劉SIR求你，你個夢，可能係對破呢一單案件，有好大影響力！」　　真係咩？一個夢炸啵......一個，幾乎幾次都殺左我既夢。 　　「我......仲見到......熊教授。」 　　嘰嘰嘰嘰嘰嘰！！！！！！！！！！！！！！ 　　哇屌！劉SIR忽然剎車！我頭應時撞落個玻璃窗到。　　「劉SIR......又話要求我，做咩勁咁玩我呢？」　　「又係熊德倫？」劉SIR又自言自語，完全無視左我。　　「咩又係，佢同單案有關咩？我係大學到以為你問佢意見炸。」　　「知唔知道，點解我頭先要你保守祕密，連熊教授都唔知得你黎小欖？」 　　我吞左淡口水，雙眼嚇到合唔埋，望著劉SIR搖搖頭。 　　「程小芳，正正係熊教授心理學系既一個學生。同時，我地警方查出......佢兩個人有不可告人既關係！」　　「你意思......？」我無講落去，劉SIR亦無接落去。因為我地兩個都心照知道咩事。　　然後劉SIR只係點起左支煙，呼吸左下。  　　咇！！！！　　「你老尾！揸靚車可以塞車呀！阻撚住哂！」　　直到後面有車響鳩我地，劉SIR先再次開車。 　　之後成程車，我地兩個都無再講任何交流。劉SIR由佢一路食煙，一路揸車。我有我一路睇相，一路思索方才既一切...... 　　　　　　　　　　　　　　　　　　　　　　　　　　　(to be continued...)

2015年4月30日，晚上10點43分。某公屋，碌格床下層。 　　７點令個陣，劉SIR送到我屋企樓下，然後就咁講左句「之後電聯」就好乸瀟灑開車走左。　　而我，返到屋企第一時間唔係食飯沖涼，而係放低左自己部相機，就撻左落床上面，一直係咁訓。 　　唔知係好事定壞事，我竟然安然無恙，冇發惡夢，訓到依家先自然醒。　　打開房門，間屋已經黑漆一片，老豆老母應該都已經訓左。　　飲左淡水，開燈望到飯枱上有冷飯冷菜。正想坐低食個晚飯個陣，心口又一個作動，令我忍唔著衝左入廁所。　　瘋狂咁嘔......嘔咩？我都唔知，明明全日都冇咩落肚。　　一直嘔，嘔到唔知過左幾耐，終於停止，我決定去沖個涼先。 　　花灑既水係咁拍打我既頭頂，一直咁落，好似落雨咁。　　而我無任何郁動，當正水喉水係雨水咁，隨佢拍打自己，成個傻仔咁，希望藉淋雨忘記頭先既一切。 　　可以咩？論唔到我話事呀...... 　　沖完出黎，返入房，發現自己手機亮起訊號燈。　　心諗：作為一個毒撚，咁夜點解仲有人搵我？唔通係劉SIR？ 　　Wendy。 　　女神？唔那係掛！　　三年啦，三年黎我Whatsapp都冇咩人ADD過，有次我仲戇鳩鳩拎部手機去電話店整。　　問佢我手機係咪壞左，點解Whatsapp咁耐無響過？　　個店員眼神流露出一個憐憫流浪貓狗既感覺，同我講：「先生，唔好咁啦，根本從來都冇人搵過你......」 　　YES BADY！今日終於唔同啦！！　　女神：「HIHI，訓左未牙？」好可愛既火星文呀！　　我：「未呀，咁夜既你？」 　　女神：「系牙，等你腥相比禾囉～」　　我：「你好急要咩？」仆街，唔記得將相機Ｄ野入落電腦添！ 　　女神：「嘻嘻，你系米吾記得左呢？」　　我：「Sor呀，我今日發生左好多野......」希望佢唔好嬲啦！ 　　女神：「冇事嗎？可吾可以同禾講嫁？」　　我：「好恐怖架，我唔想嚇親你。」 　　打完以上呢個，佢繼續Keep著上線，但冇再返覆我任何野。　　死啦，做左話題終結者添！　　唔怕！我係男仔黎架嘛，馬上搵個新話題！ 　　我：「係啦，你識唔識程小芳架？」　　女神：「芳芳？你搵佢有事咩？佢系禾同系同學。」 　　咩話？同系？女神佢都係讀心理學系？　　唔係......我依家應該關心既係，女神佢究竟知唔知道，有關程小芳同熊教授既野呢？　　但無啦啦咁問佢，佢會唔會覺得奇怪架？ 　　女神：「不過，佢系三個月前突然失左蹤。」　　我未回覆，對方已經補充岩先既內容。 　　我：「咁你知唔知道咩事？」我係明知故問，因為真係未諗到點接。　　女神：「唔清楚。點解你系咁問有關佢既野既？」 　　我：「我讀大學朋友今日提起佢。」屌，我究竟講緊Ｄ咩？ 　　我：「係啦，你知唔知程小芳有冇其他屋企人？」我追問女神，因為我真係好著急，好希望快Ｄ捉到真兇。　　女神：「佢好似系單親家庭，仲有個細妹。不過佢失蹤左甘耐，都冇見過佢屋企人既出現。」 　　細妹？　　我不禁諗返起今日下就，小欖入面，程小芳忽然吟詩，接著又大叫咩唔好傷害佢個妹。　　莫非......連程小芳個細妹都出事？　　劉SIR又知唔知呢？　　熊教授又係咪都知道有關程小芳細妹既事呢？　　呢一切一切...... 　　「喂喂！」Whatsapp再次響起，嚇到我彈起，我先由思索中返到現實。　　我：「？？」　　女神：「聽日你得吾得閒牙？」　　我：「聽日五一，緊係得閒～」 　　女神：「咁聽日一齊去睇電影囉～」 　　一齊睇電影？　　睇電影？一齊睇電影？ 　　媽咪呀！台北肥仔上身！　　好興奮呀！你知道嗎？我好興奮呀！我好興奮呀！！！！ 　　「我都好興奮呀......快Ｄ比我呀主人......」　　眼前忽然一黑，只見到熒光幕上有一個女人。 　　一個身穿皮革，長髮，戴著眼罩，嘴巴有口球窒著，比人反綁係長凳上既少女。　　同時雙乳被鐵夾夾著，雙腳比人掹開固定係兩邊。而下身陰道同後庭，分別插有兩支電動自慰棒。　　跟手，一隻手入鏡，除左個眼罩......　　係Wendy，係我係大學遇上既女神！一個熱愛足球，陽光四射既女神！　　依家係我眼前，竟然係一個比人綁係椅上，任人玩耍調教既淫女！？ 　　冇可能架！你個男人想點？入鏡做咩除褲？　　停手，停手呀！！！！ 　　「呀......呀～好爽呀！主......主人，大力Ｄ！將淫奴既ＯＯ......插到......插到變主人ＸＸ咁既形狀！！！！嗚呀！！！爽......爽呀！！！！」 　　啪啪啪！！！！！！！　　停手呀！！！！！！！ 　　爽呀～！！！！！！！　　我唔想再睇呀！你老母！！！！！！！！！　　　　　　　　　　　　　　　　　　　　　　　　　　　(to be continued...)

2015年5月1日，下午4點29分。旺角地鐵站，E出口。 　　好頭痛，琴晚根本訓唔好。　　因為個心一直絞著，個段片......我既女神Wendy，係咪真係拍過呢Ｄ片呢？　　如果無，點解我會發埋Ｄ咁既夢？好逼真，好可怕。　　可怕既地方在於，心痛既同時，我竟然有反應。早上醒返個陣，發現自己夢遺左。 　　係好似熊教授所講，之前見過而選擇性失憶，定係又一個虛幻既預言？　　唉！我開始分唔清......夢境同現實。 　　「喂喂！汪震！」離遠傳黎嬌柔既叫聲，我知道係佢。　　「Hi.....」原本，我以為自己因為琴晚既夢，變到唔知點樣去面對佢。點知反而係佢既衣著，令我緊係不知所措。 　　「做咩眼甘甘呀？我著得好奇怪呀？」　　「點......點會呀！好靚女呀你！」白色連身短裙，配上酒紅小肩包，同埋黑色帶閃石既高跟鞋。令長髮飄逸既Wendy增添多一份艷麗！　　「哈，你又講野呃人啦！」哇頂，咬埋唇，想殺死人咩！　　「冇呀！我......我點敢呃你啵！可唔可以......幫你影張相？」我雙手已經忍唔著，拎起左部相機對準Wendy。　　「緊係得啦！」Wendy舉起個Ｖ字手勢，貼近臉豬登比我影相：「你成日出街都帶相機架？好得意啵！」吓？得意？紅都臉哂！ 　　之後我就同Wendy去左行街街，影影相。　　天氣仲有Ｄ熱，我地兩個就去左朗豪坊行下先。要買野既，Wendy都話唔建議係到買。　　因為比較貴，同時入面既野，就算係名牌，出到旺角大街小巷都可以搵到買到。　　行到5點幾左右，Wendy話想去荷李活買衫。　　哇，女神不愧女神。簡中左件波點紋既衫，都係兩舊幾水。對我呢Ｄ相機發燒友黎講，兩舊幾水一件衫，真係貴到仆街！　　但同得女仔出街，點都要有返Ｄ風度既......　　點知，Wendy竟然話自己比錢就得。半推半就之下，佢都照樣自己比錢買左件衫。　　佢見我有Ｄ尷尬，就拉著我衫袖，將頭貼近我耳邊，陰聲細氣咁講：「不如咁啦，一陣食飯你請，睇戲計我既。好冇？」　　哇你咁樣講野，實好架！值哂回票價啦！ 　　跟手，Wendy陪我去左睇相機。可惜呀，我知道今日同女神出街，睇中左個長鏡頭都忍手唔買著。　　我驚一陣食飯埋單唔夠錢比呀！嗚嗚！　　我本身打算同佢去食沙嗲王，因為聽聞好多人出旺角一定會試下。同樣價值緊係貴到飛天！　　奇怪既係，Wendy主動提出去食三哥。　　我就問佢，係咪怕傷到我荷包？佢笑著答：「唔係呀，人地今日想食米線炸嘛！」　　女神，真係女神。連內在都會為我呢Ｄ小毒撚著想，你話點算？如果我真係愛上左佢，我又追唔追求到呢？　　哎呀！我唔知呀！！！！ 　　到食晚飯個陣，我終於醒起左件事：　　「係啦，Wendy我想問下你呢......點解會知我名既？」　　「你係真記唔起？」Wendy講完，就用佢個小嘴含著左半條芝士腸，舌頭好似係口腔打圈，令條芝士腸郁郁下，極之挑逗！　　「唔......唔知呀......我地之前識既咩？」　　我一講完，Wendy「咔嚓」一聲將條芝士腸咬斷。　　一瞬間，我望到佢眼神有一絲失望。但好快呢種感覺就消逝，剎那間變成甜蜜友善既笑容：　　「你唔係唔記得，我係熊教授既學生呀？」　　「呀.....係啵！只係估唔到，熊教授咁多口姐！」　　「哈哈！更多你估唔到既野呀......係呀.....估唔到......」Wendy愈講愈細聲，根本聽唔到佢最後講左Ｄ咩。　　見到佢唔多願意講，而我都無謂追問落去。 　　食完飯完，我地就去左就近既戲院，買左Wendy提議睇既電影《赤道》。　　期間，唔知係咪冷氣太大，Wendy身體不時係到震。有次仲低音咁叫左聲，同時捉著我隻手。　　正呀！我既春天真係黎臨嗎？ 　　正當我享受緊個陣，套戲既劇情將我帶入思維領域。　　紅毛衣......　　善攻者......　　善守者......　　局中局...... 　　唔會係咁掛？一切都只不過係巧合炸？ 　　「喂喂！」Wendy叫道，我先醒過黎。 　　(生不息......戰不息......心魔接地走近......) 　　「哦，唔好意思。」Wendy先行走前，我都跟著起身。 　　(慾望的火熱......聚滿裂痕......) 　　然而，眼前發現左一樣野，令我止步──迷你搖控器。 　　(燒不息......嘆不息......漆黑俯瞰黑暗......) 　　我拎起上手，按動上面既制。 　　(遺忘理智令道理變陣......) 　　前方Wendy雙腳震盪左幾下，然後......慢慢轉個頭過黎，四目交投。 　　(音樂繼續......)　　　　　　　　　　　　　　　　　　　　　　　　　　　(to be continued...)

　　戲院既人流慢慢散去，光亮都重新亮起。　　我同Wendy繼續企著對望。　　一前一後，四目交投。 　　片尾曲結束，職員都叫到：「先生小姐，唔好意思呀！我地要交比下一場架啦，麻煩兩位執齊野就離開。唔該哂！」　　職員話完，我就停止左腳下既冰冷，主動走上前去。　　我將個粉紅色既搖控器，交到Wendy手上，淡然咁講：「走啦。」 　　離開左戲院，我地一前一後走到巴士站。期間，我同佢之間一直都冇傾計講野。　　因為有Ｄ野，我諗唔洗講太白。 　　「汪震，我......係到坐巴士走就得啦。」　　「哦，好。咁......你自己小心。」 　　「Ｄ相......」　　「我會盡快SD返比你，拜拜！」以上呢一話，係我同Wendy識左咁耐，第一句以九秒九速講既一句野。　　一講完，我就攬著我相機，跑左去地鐵站！ 　　我實在忍唔著啦！點解會咁！　　我Ｄ眼淚係咁一直流，多到睇唔到眼前既一切。　　我唔明，點解一個人品咁好既女仔......竟然係一個同男仔出街睇戲，靜靜地玩搖控震蛋既淫賤女人！？　　點解係要簡正同我出街先咁做！？　　係咪毒撚龍友好玩Ｄ！？　　係咪咁樣就令佢有刺激新鮮咁！？ 　　莫非琴晚個個，唔係夢，係真實！？　　Wendy佢真係一個所謂既淫賤性奴！？ 　　唔知呀......我唔撚明呀！！！！　　屌！！！！！！！！！！！！！ 　　2015年5月2日，凌晨1點18分。某公屋屋邨，邨內商場。 　　岩先既經驗，對我呢種未拍過拖，同女仔冇性接觸既毒撚黎講，實在太刺激。我個腦，到岩先返到自己居住個區，都未完全冷靜到落黎。　　可以做既，咪去左咩7仔OK，買左兩支ICE瘋狂咁隊自己。　　隊到依家成點幾，醉就真係冇點醉，反而就好撚想嘔。　　係酒精作怪，定係諗起程小芳？抑或......對Wendy既行為覺得核凸變態？我唔知呀...... 　　「喂，汪震！」就係我對著路邊坑渠作嘔個陣，又有一把女聲叫我個名。　　我心諗：我幾時咁出名？點解Ｄ囡囡個個都會知我叫咩名？ 　　「咩......料......嘔......」我抬頭一睇，咦喂！係先前大學遇到個MK妹？ 　　「你做咩飲到咁醉呀？」佢好殷勤咁同我掃背脊。　　「我冇醉！」我一甩開佢，退後左幾步。　　「哈，醉既人邊會認自己醉架？」 　　佢拎左張紙巾出黎，見到佢咁好心，我都接受佢好意。 　　「點解你會係到架？」　　「等你囉！」　　「吓？等我做乜？」　　「你唔係戴左眼鏡就唔認人呀......唔係啵！你都未答我問題，做咩要我答你先呀？」 　　經佢咁一問，我即刻冇哂聲出。　　因為我真係唔想講任何野，任何有關Wendy既野。　　或者係男人既自尊心作怪啦，真係唔想，比眼前呢個MK妹知道，佢講中左既事實，係一個完全唔信佢既毒撚身上發生。　　佢一生成世人恥笑我都似！ 　　「唔關你事。」我無理佢，經佢身邊走過。　　「喂也！你真係唔記得我？我係阿May啵！」佢依然死纏著我，捉著我手臂拉停我。 　　「屌你老May呀？都話唔撚識你呀！」　　我大力甩開佢既同時，有一輛黑色私家車停左係我地前面。　　我冇點留意，轉身想即刻走返屋企，點知...... 　　「汪......嗚噫！！救......唔！！！！」　　突如其來既叫聲，我霎時轉返個頭個去。　　見到岩先既私家車到走出左一個黑衫面具人。一手封著May既口，一手反鎖著佢，想將May捉入架車到！ 　　「喂！你做咩呀？放手好啵！」我指著個面具人，叫佢拿拿聲放人。　　同時間，我見到比佢封著口既阿May，雙眼眼神比頭先比人捉著個瞬間，更加恐懼。　　雙眼瞪大，全身震抖，好似有咩得人驚既人就係眼前......　　然而，我雙眼接著望到前方私家車既窗上。　　係燈光陰暗之下，睇倒影反射到我身後有一個短髮裸女......唔係，正確Ｄ講係一個裂開口既短髮裸女先岩呀！ 　　個裸女正向著我身後撲埋黎！ 　　轟呀──！！ 　　本能反應下，我馬上撲到前面，扑到地上。　　同一時間，阿May已經比人捉左上車。我想起身追，但已經冇呢種勇氣同能力啦...... 　　因為呢個毛聞，睇清楚眼前既，並唔係一個短髮裸女咁簡易。　　而三個......應該話一隻，由三個人臉貼屁股咁，連埋一齊既人形蜈蚣出現！ 　　仆街啦......我真係開始分唔清，夢境同現實。 　　今次，又係夢境？　　抑或，我只不過係醉左？ 　　依呀呀！！！！！！！！！！　　　　　　　　　　　　　　　　　　　　　　　　　　　(to be continued...)

裸女蜈蚣掹大佢可以咬住一個西瓜咁大既口，係咁尖叫。　　叫聲既音波，足以震動到我既髮絲。　　聽到如此聲嘶力竭既怪物叫聲，同埋自己心跳到就快彈出黎既警號，我清楚明白到...... 　　眼前既怪物，已經從我夢境破繭而出！！！！ 　　走呀！起身呀！我雙腳快Ｄ郁啦！！　　面對著咁恐怖核凸既野，雙腳嚇到無法企唔返起身。　　我可以做既，係咁爬地退後。而裸女蜈蚣就係咁高速追上黎！ 　　屌你老尾！救命呀！！！！　　一路向後爬，一路爬一路嘗試轉身，比雙腳可以搵到企位，即刻彈起。 　　依呀呀！！！！！！！！！！！！！ 　　但佢老尾，隻野爬得好快呀！雙手伸到埋黎啦！　　佢一手捉著左我左腳，另一手想擒埋黎！　　「仆街！去死呀！」我唔理三七廿一，右腳起勢係咁踢佢個死人裂嘴頭，係咁狂踢落去！ 　　點知佢又掹大個死人口，想咬返我轉頭！　　我唔理，右腳轉踢佢捉著我腳個隻手！ 　　砰砰砰！ 　　踢左兩三下，佢終於放手，但另一隻手又繼續撲埋黎！　　「救命呀！」走得摩，冇鼻哥呀！！ 　　就係佢另一隻手捉到我既時間，我已轉身踏步起身，捉實部相機，死命咁往邨內商場，對出既馬路狂奔！ 　　依呀呀！！！！！！！！！！！！！！ 　　哇屌！雖然我係毒撚，又岩岩失左戀，係想比女人安慰姐！都唔洗黎完個MK妹，又整件咁既野架！我受唔起架！！　　天呀！咁啦，比返我MK妹我，我唔要咩女神啦！我知足啦！拿拿聲搵人救我啦！唔該！！ 　　我用盡畢生打丁之力，係咁向前跑呀跑......忽然醒起劉SIR係GTR到同我講既野，我望一望我手上部單反相機： 　　「想同程小芳影相作為紀錄個陣，閃光燈一亮，佢就好似頭先咁發哂癲。由此推論，犯人......令到本應唔會怕光......遇到閃光燈，或強光就會即時閃避。」 　　依家唔理真定假，試左先算！ 　　我係咁奔跑既同時，用平時純熟既手法，以九秒九速將相機調教好閃光燈模式。 　　然後到一個轉角位個陣，稍有拉遠少少距離既時候「人機合一」！！ 　　電光火石間，我一百八十度轉身，好似Ｄ槍械片既角色咁，以鏡頭代替槍頭，瞄準目標。　　以閃光當作子彈，發射！ 　　咔嚓呀── 　　嗚依呀呀！！！！！嗚呀！！！！！！呀呀......呀呀！！！！ 　　裸女蜈蚣即時好似中槍咁，雙手掩住雙眼，身體瘋狂咁胡亂打圈，又撞柱跑開，消失左黑暗之中......　　我心諗：係咪就咁完左呢？唔會再追黎掛？ 　　你就想呀！！！！ 　　隻野唔知經邊到，好神速到閃到我身後，想從後偷襲我咁！　　近到差Ｄ同佢錫錫，仲唔拿拿聲走咩！　　唔知咁岩定好彩，佢兜後追上我，逼著我跑返自己屋邨方向。 　　唔洗一陣間，離遠見到屋邨樓下個三層高既車停場。　　我記返起，呢Ｄ被改造完既怪物，除左閃光燈，應該都怕強光掛？　　唔理啦！依家直路咁跑返屋企實比佢捉到，不如就去停車場避避先啦！ 　　又一個轉角位，我好似岩先咁，火速調整鏡頭角度！ 　　咔嚓呀── 　　點知......隻裸女蜈蚣醒撚到仆街，轉彎入黎前，走到母雷公咁遠先轉入黎！　　好一個「直角假身」，避開左我既鏡頭，再迎面衝埋黎！ 　　「仆街！出術呀屌！」　　點算，我依家先醒起，隻裸女蜈蚣前身都係個人，有智慧係正常不過既事黎架嘛！仆街啦！仆街啦！！ 　　我又起勢狂跑，再轉入一個街口。　　今次輪到我醒啦！我貼著度牆，裸女蜈蚣照板煮碗，又黎一個「直角假身」入彎！　　距離係遠呀，但係我今次做足準備，要瞄準，其實唔難！　　「咪睇少龍友既影相功夫呀！！！！」 　　咔嚓呀── 　　依呀呀！！！！！嗚呀！！！！！！呀.......嗚嗚...... 　　中呀！今次你仲唔死？　　唔係啵，我仲企係到等佢追？走啦！ 　　經過岩先兩個經驗，我知道我一個人根本應付唔黎。　　乘隻裸女蜈蚣係到典下典下個陣，拿拿聲轉入另一個街口，跑入去深夜時份仲好光猛既停車場入面！ 　　「喂！細路你做乜野呀？」從後聽到個看更大叔係到叫我。　　「大叔，快Ｄ報警呀！有怪物呀！」　　我一邊叫，一邊跑左入去既同時，我從褲袋拎出耳機，快速咁插落手機上高，然後即時撥個輪出去！ 　　打比邊個？緊係我認識入面，最高戰鬥力，又極之可靠既劉SIR啦！ 　　Do......Do......Do......Do...... 　　劉SIR又話電聯既？接電話啦好嘛？ 　　呢個時候，我走到停車場既二樓，坐在係走火通道門口後面。　　「喂？」終於肯接電話啦咩？ 　　「劉SIR救命呀！」　　「咩料？」屌，呢個時間仲要Chok把磁性既聲音！　　「人形蜈蚣呀！又有人失蹤！我比怪物追呀！」　　「你冷靜Ｄ先，我唔知你講咩啵。」　　「我話我比夢境入面既怪物追殺呀！」 　　好驚呀我，不斷左望望、右望望，你個差佬可唔可以好似平時咁，兩個字說完就行動呀？　　「吓？呢樣......你搵心理醫生會唔會好Ｄ呢？」　　「屌你！有個短髮女仔比人捉左呀！我想阻止既同時，有怪物出現呀！」　　「咁你依家係邊？」依家Ｄ差佬真係唔屌唔得！　　「我係○○邨既停車場二樓......你快Ｄ黎救我啦！」　　「OK，你馬上去個隱閉Ｄ既地方，我五分鐘後到！」 　　「我依家好隱......」當我講到呢個個陣，我抬高左個頭，望到防火門外面黑漆一片。　　只有幾行透明黏液，從上而下流落去。　　然後黑色既地方慢慢縮小......我見到既，就只有兩隻通紅既眼睛，充滿殺意既一雙眼神，凝視著我！！ 　　「呀！！！！！！！！！！！！！！！！！！！！！！！！」　　　　　　　　　　　　　　　　　　　　　　　　　　　(to be continued...)

碰──碰──碰── 　　裸女蜈蚣瘋狂咁撞擊度防火門，我死命咁頂著！　　真係一隻怪物黎，Ｄ力量仲勁過貨櫃車咁！ 　　「仆街！死開呀！」 　　咔嚓呀── 　　我用背脊頂著防火門同時，調轉拎起相機，向防火門外發射閃光燈！成功閃到隻裸女蜈蚣又發左癲咁亂叫亂撞。　　呢個毛聞仲等咩？拿拿聲衝返落樓下停車場，然後搵個機會跑返屋企算吧啦！ 　　「喂.....細路又係你......」個看更係咪老花架？咁乸大隻怪物都見唔到，仲咁冷靜叫我？　　唔理得佢咁多啦！佢冇比隻爬爬食左，咪算佢好彩囉！我都係顧掂好自己先算！走呀！！！！ 　　我衝返出停車場對出既馬路，周圍除左街燈，真係乜叉都冇咁制......　　人生三大矛盾之一：要乜冇乜！　　平時做左Ｄ柒野，一定比人見到。依家想搵個人幫下拖，報下警都好下！點知又係得個吉！ 　　咇！！！！！！！！！！ 　　忽然強光一閃，係劉SIR？　　唔係呀，拍戲咩？瞬移都冇咁快啦！　　係有其他車衝埋黎呀！　　Sorry，正確Ｄ講係我亂衝出馬路，同人地架車撞到應一應呀！ 　　依呀呀！！！！！！！！！！！！！ 　　哇屌！　　就係差少少比車撞到魂飛魄散既一刻，我飛身撲去前方，雙手護著相機，背脊落地！　　而同一時間，隻爬爬裸女蜈蚣從後衝上黎！ 　　轟呀── 　　就係咁，由佢代替左我比架車撞到飛起。 　　「屌你老尾！冇眼咪學人出街啦！」　　「唔係啵老公，個個唔似係人黎架啵！」 　　大劑啦！今次真係比Ｄ市民見到添，死啦香港會唔會陷入恐慌架？　　個變態兇徒咪會放更多呢Ｄ改造怪物出黎？唔好呀！媽咪救我呀！ 　　依呀......呀......嗚呀！！！！ 　　唔係掛？隻裸女蜈蚣比架大型車撞到彈飛幾米遠，仲唔死得！？　　咦喂！你咪起身呀......咪再過黎呀！　　仆左落地既我，依家手腳都損哂，相機仲好似跌壞埋。真係想再走都走唔甩啦！ 　　嗚呀......呀......呀......依嗚呀！！！！！！！ 　　裸女蜈蚣又一聲尖叫，震撼左方圓百里！就算戴左耳機既我，都會用手再掩著耳仔。　　接下黎既一秒，我覺得係我一生中最漫長既一秒，我心跳都停頓埋。　　因為呢一秒，將會決定我既生死...... 　　「老公，個隻咩黎架？我地撞死佢啦！」　　「點知姐，佢乸埋一舊。我想架？拿，佢依家走啦！即係冇事啦！」　　係呀，隻爬爬叫完一聲之後，怒睥左我一下，就好高速咁向屋邨既相反方向走左。 　　「喂，隻野都冇事咯，我地都走啦！」　　「全部唔準郁！！」正當對夫婦想開車走人個陣，離遠一把熟悉既聲音，透過大喇叭傳過黎。　　離遠見到閃著紅藍光既三部車，高速衝返黎我呢面。　　同時，我見到部黑色私家車，同劉SIR擦身而過！　　「劉SIR個犯係個到呀！」我記返起，應該就係岩先捉左阿May個部車。而個部車點解依家先走，我已經冇理，只係拚盡力大嗌。 　　跟手一架GTR以好精準既飄移入彎，轉入黎接著迅速剎停，泊左係我身前一吋位置。　　「冇事嗎？」今次真係劉SIR啦！　　「個犯呀！你聽唔到咩？岩先個部黑色車呀！」　　「屌，我咁大聲都要用喇叭，你認為頭先我地聽到咩？」劉SIR落車，一手就揪起左我呢個傷者，扶我到燈柱下面。 　　「o靚仔，記唔記得架車車牌號碼？」　　「唔記得呀......好似咩RX......0......」　　「算啦，睇你真係唔記得架啦！陳仔！」劉SIR叫到其中一隊人馬，即刻追捕架黑色車，然後返車上搵消毒藥水同膠布比我。 　　我係到同自己消毒既同時，劉SIR一班伙計已經開始做野。　　截停左頭先對夫婦，要佢地落車錄口供。又搵到停車場位大叔，問下佢案發既經過。　　詳細內容係點，我無權知道。　　我只知道既係，朝頭早之前，我都唔可以離開劉SIR身邊。因為我一離開佢，我就有生命危險架啦！ 　　2015年5月2日，凌晨2點05分。某公屋屋邨，邨內商場。 　　「劉SIR，我地跟甩左部車呀！」錄完口供後，再過多十分鐘，劉SIR追車班伙計返到黎。　　「打上大台，搵路政處交CCTV未？」　　「打左啦，佢地話要Ｄ時間......」　　「屌！」聽到消息，劉SIR興過火屎，忍唔著一腳轟落自己架戰驅到。 　　「呃......劉SIR，唔介意既話，依家可唔可以送我返屋企先呢？我聽日......仲要返工。」　　見到個場面咁僵，但又醒起香港地返工，遲到係無藉口呢個問題，我都要厚著臉皮，請劉SIR護送我返歸。 　　「好，行唔行到？」劉SIR點著支煙，扶起我。　　「行到既，唔該哂......」 　　入到升降機，我受唔著Ｄ冷場面，馬上又搵Ｄ野講下。　　「呀......劉SIR，頭先單野點處置？」　　「冇咩既，個兩夫婦我Ｄ伙計幫佢地洗腦，話有野生野豬亂沖出馬路。」　　「佢地......信咩？」　　「男司機就飲左Ｄ酒既，如果佢地死命話見到怪物咯，咪『叉廚』佢醉駕囉！」劉SIR呼左口煙，令我眼前白霧一片。　　「哇！咳咳......咁都得？」　　「有Ｄ時候，點都要用到Ｄ唔正當手段。為既係咩？都係保著香港治安繁榮姐！」我冇野好講。 　　叮噹── 　　劉SIR陪到我去到屋企門口，笑著咁講：「喂，o靚仔，洗唔洗陪埋你入屋訓教呀？」　　「你都痴既！我又唔係基佬！況且，驚隻爬爬潛入我屋企咩？」　　我話一講完，我打開左度門。屋內依舊保持深夜既寧靜同黑暗。　　然而，一踏入門口，感覺到一點一滴既液體滴落我頭上。好奇心推使下，我摸一摸去......係半透明既液體！ 　　仆街！開口中！！　　「劉SIR！救我呀！」我大嗌個一刻，個人即時退出屋外。可惜，被隻裸女蜈蚣最前個雙手捉返入屋！ 　　依呀呀！！！！！！！！！！！！！！ 　　我比佢達左落地，岩轉返正身個陣，雙手雙腳已經被佢捉實哂！　　「劉SIR，你係邊到呀？救我呀！！！！」 　　十萬火急，劉SIR仲未比得切反應，隻爬爬掹大佢個死人口咬埋黎！ 　　屌你老尾！！！！ 　　我唔理得咁多，雙手拚命掙脫，然後頂著佢既上下顎！　　隻野咬唔到我，轉為用雙手叉著我頸，想叉死我再食咁！　　緊係唔比佢得程！ 　　「咁大個口......都食唔到我......我幫你......再掹大去啦！」我用盡我畢力打丁之力，雙手分別上下發力，一野將裸女蜈蚣爬爬個口，上下撕開！　　撕開個爬爬個嘴同時，血柱橫飛，直射落我臉到。　　頓時，被血液染蓋到眼前鮮紅既我，終於見返劉SIR。而佢手上揸住支槍，睇黎佢及時救到我啦！ 　　砰──砰──砰──砰──砰──砰──砰──砰──砰── 　　「劉......點解.....」係我想叫佢既一刻，劉SIR竟然舉高手槍，對著仲爬係我身既裸女蜈蚣，係咁狂開槍！ 　　鮮紅底下，我望到佢眼神充滿厭惡。完全無理過我既生死！　　我身體感覺到，所謂萬箭穿心既痛......慢慢，就眼前一黑。　　　　　　　　　　　　　　　　　　　　　　　　　　　(to be continued...)

2015年5月2日，凌晨5點31分。某公屋內，碌格床下層。 　　「哇屌！」　　我中左槍？　　我殺死左隻爬爬？　　同時又比劉SIR殺埋？　　「仆街，你又黎......真係唔洗訓咩......」係比我細佬屌鳩我嘈到佢同周公捉棋既同時，我確實左自己身上係冇中彈。 　　唉！又黎了......現實同夢境既交接。　　咩係虛幻，咩係現實？　　虛幻既係劉SIR根本冇射殺我，人形蜈蚣都冇出現係我屋企。　　但現實係......隻人形蜈蚣實實在在出現左！仲要我真係係大街大巷入面比佢追殺！ 　　點解我咁肯定？　　因為我睇返我部相機嘛！ 　　呀！！點解會發生Ｄ咁既事架！！依家又連阿May都比人捉埋！！　　死啦，程小芳同頭先隻裸女蜈蚣，都係短髮女性。阿May會唔會出事架？　　佢唔會都比個犯人捉左，搞到成個怪物咁呀？　　屌！！！！個犯係咪變態架！！！！ 　　呼────　　忽然有風聲吹過，我心嚇到離一離。我唔理得咁多，真係拿拿聲訓過。　　再唔係，我真係驚Ｄ短髮怪物黎搵我！　　天呀！如果有個特異功能，我唔要咩野飛天、噴火、隱形......你賜我可以安眠既能力就心滿意足架啦！ 　　2015年5月3日，下午3點56分。某大學，足球場外。 　　痴線，呢兩晚都無教好訓！　　琴日返工遲大到，今朝又拎留野比老闆屌。唉！　　真係，唔理教授係咪咩嫌疑犯啦！快脆搵佢幫我脫離發呢Ｄ惡夢既情況，查案呢家野都係交返比劉SIR。 　　「喂！汪震！」　　大鍋，今日我都專登約教授遲半個鐘先開始。點解，咁都比我撞到佢！？ 　　Wendy，我之前心目中既女神。 　　扮聽唔到，扮聽唔到。　　我有我行我光明路，你有你走你淫賤道。 　　「喂也！汪震，你企係到呀！」　　「哦，你呀？」做咩係都要截住我姐！我真係唔知點面對你呀！　　「點解既......點解你愈叫愈走既......」你仲問點解既？　　我呢個毛聞，係咪要答返佢一句「巧神奇牙」或者「巧打耳牙」咁呀？ 　　「有Ｄ野......大家無謂講咁白啦！拜拜！」我輕輕力推開佢，等仍退出條路比我，然後競步咁急速走去熊教授個到！ 　　唉！點解，呢排究竟搞Ｄ咩？連續幾日Ｄ經歷都大起大跌。　　面對呢幾日既野，要係以前既我，一定會好中二病咁答：Woo......好刺激呀！咁先係人生架嘛！　　人生？我個人就黎死添啦！ 　　快快快！去搵完熊教授之後，Call下劉SIR件事查到真相未。　　查到既話，拜託佢幫我查下Wendy個底，了左個心結去先！ 　　叩叩！咔啦── 　　岩先諗得太入神，就咁叩完門，就直接開門入去。　　「你黎啦？」　　「喂，o靚仔。」日頭真係唔好講人。 　　一打開門，我就見到岩先諗起個兩位人兄。　　劉SIR，熊教授。　　兩位，一齊出現呀！ 　　「Hi，咁......岩呀？」呢個時候，教授拎著杯茶飲左啖。而劉SIR雙手橋埋一齊，視線由我身上，帶到熊教授既方向去。　　「劉SIR，唔介意我幫左我朋友，做左個夢境評估先嘛？」　　「唔介意，我都有興趣知道，你呢位朋友既夢境。」劉SIR腰部一郁，轉動張椅向後，對著教授房中間張黑色長椅。 　　劉SIR，你玩鳩我咩！要我當面爆熊教授出黎？　　我慢慢咁走埋去，好似平時咁訓係張長椅上。　　同時間，我完全feel一樣野。 　　一個極之嚴峻既氣氛！　　一間房，三個人。　　教授，警察，小市民。　　就好似電影中，鬥智片入面既正邪角力咁！ 　　更令我可怕既係，我前晚發左既新夢境，會唔會令劉SIR懷疑埋我？　　點算呀......眼前兩個人，無論夢境又好，現實又好，都好似好想置我於死地咁呀！　　真係好學下《頭D》既杜汶澤講句：爸爸！我──想──返──屋──企──呀──！！ 　　2015年5月3日，下午4點39分。某大學，熊教授房間中。 　　「你話夢中，有一男一女，你認唔認識？」教授好似平時咁問我。　　「唔認識。」我一張開眼，就見到劉SIR坐左左旁邊，而熊教授就背住我地，唔知做緊乜。 　　「咁你講到個個短髮女性，係一位少女。咁個男士呢？係老，定年青？抑或係中年？」劉SIR問完，雙眼就投向教授。 　　「我唔知，但從佢衣著睇......似係一個上左年紀既衣著打扮。」　　「你話......個男人身穿紅色冷衫，咁見唔見到佢，入面係著住白色恤衫？」　　喂，咪住！D對白咁熟面口既？ 　　呢個時候，即係睇下我雙手......好彩冇比野綁實。　　再望實熊教授個背脊，睇著佢慢慢咁轉過黎。　　而劉SIR好似睇到我有D唔妥，雙手都按左係把槍上面。　　我，劉SIR，兩個人都一齊留意著，正轉過黎既熊教授，佢雙手究竟拎住左Ｄ乜野......　　　　　　　　　　　　　　　　　　　　　　　　　　　(to be continued...)

「係咪......好似我咁樣？」　　教授轉左過黎，好清楚睇到，佢紅冷衫入面，確實穿有白色恤衫。　　而佢手上攞著既......唔係咩鋒利既手術刀，反之係岩先未飲完既個杯茶。 　　「係......係也。」呼，鬆左口氣！　　「咁奇怪？咁你搵教授解夢之前，你地本身認唔認識？」　　「唔識。」熊教授同我異口同聲咁講。 　　「點解......你一開始冇同我講？」　　雖然預左熊教授會咁問，但我真係唔知點答佢。唔通照直講：冇呀，我怕你係犯人嘛！　　你估劉SIR同熊教授會唔會即刻開片呀啦？痴線！ 　　「我......怕......」忍住呀，唔好爆響口呀！　　「無論點都好啦，熊教授，我想你答返一開始，我搵你問既個問題。」　　呢個時候，劉SIR插嘴截停左我：「昨日，即係5月2號。凌晨既1點到3點期間，你到底係邊？」　　咩事幹？做咩審犯咁審呀？莫非熊教授比劉SIR斷正！？ 　　「我講左啦，我係我自己屋企。我單身，一個人住。你唔信既，大可以向我樓下保安，拎走CCTV慢慢睇！」　　「唔好意思，就係你岩先幫汪震催眠個陣，我已經打左電話叫我班伙計去你元朗既住所到查。樓梯既CCTV，我地的確發現唔到教授你出入既記錄。但同時樓下看更表示，琴晚12點到凌晨3點期間，經你樓層個兩部升降機既閉路電視，咁岩需要維修。所以，我係到再三問多一次──熊教授，昨日凌晨既1點到3點期間，你，到底係邊！？」 　　「我要搵我律師......」　　「你咪玩野呀！」劉SIR一手揪起熊教授個衫領，熊教授手上既杯都應時跌左落地。 　　「劉SIR，到底......咩事呢？」　　「又一單失蹤案，事主歐陽美琪，前日5月1號，下午2點半離開左荃灣屋企之後，到今日下就足足四十八個小時。據我地警方接報後調查，佢正正係o靚仔你昨日凌晨遇到被面具人捉去個個短髮女仔，英文名May。」　　「咁又關教授咩事呢？你又唔可以單靠我個夢......」　　「歐陽美琪，同三個月前失蹤既程小芳一樣──都係熊德倫教授，心理學科既學生！」　　講完，劉SIR鬆開手，熊教授反應唔切，坐低左係地下到。 　　「總之，咩程小芳、乜歐陽美琪我唔識！你亦無權扣留我，我要搵我律師！」熊教授發火，企左起身大聲咁講。　　「唔識？好......咁當我請求教授你，陪一陪我呢位阿SIR，去見一見失蹤左多時既程小芳。」　　咩話？玩到咁大！熊教授係犯人既話，佢又會去咩？ 　　「芳芳？佢......你地搵返佢？」教授既反應，同我預期中完全唔同。　　「係，就係三日前，即係4月27號，凌晨2點幾個陣，我地警方係公路附近發現到佢。」　　「哦......好呀。佢冇事就好啦......」教授既反應，由方才極到關心，漸漸平息落黎。　　「但佢依家，係小欖啵。」教授聽到「小欖」呢兩個字，個樣又即刻變返頭先極之緊張個樣。　　「你真係......唔去睇下佢？」劉SIR循循善誘之下，熊教授終於軟化。點點頭，示意冇問題就佢去咁解。 　　2015年5月3日，下午7點02分。新界屯門，小欖精神病治療中心門外。 　　劉SIR揸住佢部GTR，好神速咁車左我同熊教授黎到小欖。　　劉SIR擔心我又好似上次咁又發癲，又亂咁嘔整污糟人地地方，就留左我係車上面。而佢，就同熊教授兩個人入去。　　只係由入去到依家，差唔多過左成個鐘。　　明明上次入去，半個鐘左右就出返黎，今次到底做咩事呢？熊教授係咪中途反抗？　　抑或熊教授同我一樣，第一次見到咁既程小芳嚇到暈左呢？無理由呀，暈左都應該有職員即時送返出黎架。 　　又過多五分鐘左右，係車上既我實在太無聊，開始用我部單反不斷同小欖影相留念。　　其實講真，真係冇咩好留念。唉！但鬼叫我依家悶咩！ 　　影多陣間，我透過單反鏡，離遠望到小欖外圍既情況。　　鏡頭內，隱約見到Ｄ職員好焦急。唔會監倉入面出咩事呀？唔通之前話要屌我老母個痴佬衝左出黎，打鳩熊教授？ 　　「呀！！Why！！Tell me why！！！！」 　　忽然小欖入面傳出熟悉既咆哮聲，我即刻再Zoom近個鏡頭埋去。　　見到既係，劉SIR帶頭，跟手後面係被手扣鎖著既熊教授，兩邊各有一名執槍既獄警！　　而岩先既咆哮，正正係依家比人鎖起，發左癲要人押解既熊教授發出！ 　　我即刻走落車，衝上去劉SIR個到，但係比小欖出面個閘格住左。　　「做乜事呀？入左個成個鐘，依家......依家搞乜鬼捉著熊教授？」　　劉SIR冇即刻應我，只係郁一郁個頭，示意叫Ｄ職員先行帶走熊教授，然後佢先走埋黎： 　　「岩先，熊教授見到程小芳之後，佢就認左罪啦......」　　認罪？認咩罪呀？唔會真係.....所有野都係佢做架下！？ 　　　　　　　　　　　　　　　　　　　　　　　　　　　(to be continued...)

「認咩罪呀？程小芳咁樣......真係佢做架？」　　「唔......佢承認既，只係非法禁錮，同埋強姦等罪名。」我唔明啵！ 　　劉SIR憶述剛才，佢同熊教授入到去見程小芳既情況： 　　岩先，好似我同o靚仔你上次進入小欖一樣。一開始平平無奇，冇咩特別事情發生咁。　　只係當教授入到去程小芳間房個陣，佢既反應先係由疑惑、再轉為驚慌。　　就係呢個時候，玻璃窗後面既程小芳忽然發癲，再次唸起句詩句：「水城裡......花中空......之鏡月......」，再起勢咁撞落玻璃窗個到！ 　　教授佢嚇到仆左落地，雙手按著個頭，係咁：「Sorry，I am so sorry！我無諗著害到你咁架！我只不過係愛你，愛到想佔有你炸！」　　然之後係咁地下滾黎滾去，不斷係咁講Sorry。　　我同Ｄ職員起勢咁捉著佢，先令佢冷靜發黎。　　同時間，接到我地Call既兩名職員，手持麻醉槍入到佢程小芳間房，先行替佢打麻醉藥。點知...... 　　程小芳，竟然起勢咁爬，咬傷左其中一名職員，仲衝左出房外，高速咁爬向熊教授！ 　　「呀！！！！」 　　砰──砰──砰──砰── 　　就係熊教授發癲狂嗌既一刻，我自己都未反應得切，我後面既一名持槍職員，迅速將衝出房既程小芳射死。　　程小芳中槍之後，冇再點掙扎。流著眼淚，兩眼靜靜望著熊教授，就咁步向死亡...... 　　就係個一刻，熊教授嚇到失禁，接著就大叫：「係我錯！I am a sinner！Kill me！Kill me, please！！！！」　　最後我同Ｄ職員將佢帶離程小芳間房，帶佢去換左條褲，整理一下佢既心情。期間，佢主動講出大約三至四個月，佢同程小芳既事。 　　「照你岩先所講，佢強姦左程小芳？」　　「唔只係咁簡單......」劉SIR又拎起支煙黎點：「係一年前開始，程小芳由副學士成功升為正式大學生，同時成為左熊德倫教授心理學系既學生。程小芳係新移民，因此佢不時有唔少既課程都追唔上，於是佢係修讀心理學科個陣，會經常去搵熊教授問有關學術既野。只係估唔到，熊教授係有著特別既性癖。」 　　「SM？」我吞左口大氣，諗起Wendy。　　「冇錯！就係四個月前，熊教授借指導程小芳心理學上既問題，誘拐程小芳去到佢另一間位於沙田既住戶。禁錮左半個月，同進行性愛調教。」　　講到呢到，劉SIR呼出左一個大煙圈，拳頭放到鐵絲網上，低著頭，額頭貼拳背嘆氣。　　而我呢一瞬間，呼吸都停止埋。因為我內心好想問一個問題，但身體嘴巴已經無法行動。　　「劉SIR......」唔得，就算係點，我都要知道真相：「除左程小芳，仲有冇其他受犯者？」 　　千奇唔好呀！ 　　「唔知。」咩話？　　「因為到熊教授承認受罪到依家，佢精神狀況一直都唔係好穩定。而我地警方搜證，都只不過岩先進行。你既問題，恕我無法回答。」 　　冇消息，即係好消息啦？　　可能啦...... 　　事件到此，應該算告一段落掛？　　「劉SIR，有咩最新受害人既消息，可唔可以第一時間透露比我知？」　　「唔......我唔知你點解咁有興趣，但我諗你應該唔會係壞人既！」　　「哈，係咩？多謝......」唉！劉SIR其實你可以拒絕我架。　　「好啦，今日係咁先啦！我送你到出去搭車，之後我仲要趕返總部，處理Ｄ手尾。」劉SIR拍下我膀，示意叫我上車。 　　就係咁，我就同劉SIR離開左小欖。　　係倒後鏡入面，望著黑夜中既監獄，我內心總係有著一絲不安既感覺。　　到底係咩？純粹係關心Wendy既事，抑或直覺同我講，件事仲有後續？　　　　　　　　　　　　　　　　　　　　　　　　　　　(to be continued...)

2015年5月8日，晚上6點24分。新界區，屯門某影樓。 　　「OK，今日係咁多先。阿震，你執埋野收工先啦！」　　距離熊教授禁錮案完結後，我回復返我過往既正常生活，繼續做我既見習攝影師。 　　你地可能會問，真係可以返到正常生活？　　緊係唔係啦！ 　　裸女蜈蚣，人形爬爬仲未捉到。搞到我每日都同老闆請求早Ｄ收工，逼多人既地鐵返屋企。　　然而，三日前劉SIR都搵過我，話我知有關Wendy既事。　　Wendy係熊教授被捕既同一日，又離奇失蹤。我亦冇再去過大學，所有事情都係我個大學同學，少少咁樣透露比我知。　　「o靚仔，我查到你想知道個個人既有關資料。Wendy，全名況倩宜。ＸＸ大學就讀心理學科，教授正正又係熊德倫。另外，佢係大學女子足球隊隊長，除左足球之外，佢擅長多項運動競技。例如：長跑、柔道、空手道等等......」 　　「劉SIR呀劉SIR，呢Ｄ我都大概清楚，我想......知道有關案情既野。」　　「好既，明白。咁......你應該都知，況倩宜係教授被捕個日，佢都開始失蹤左。但我地警方認為，佢唔會係供犯。雖則，佢返學同參加足球隊既時間，同教授空閒時間係配合。但係，我地係教授沙田同元朗既住戶入面，除左程小芳衣物纖維同DNA之外，只係發現到唔屬於況倩宜既第三者DNA。而況倩宜同之前案件失蹤既少女相反，留有長頭髮。暫時認為況倩宜既失蹤，只不過係時間上既巧合。」　　「咁個第三者係邊個？」又冇消息，唯有問下其他當傾下計啦！　　「該名DNA經化驗證實，同程小芳有親屬關係。唔排除係......同樣失蹤多個月，程小芳親細妹，程小蘭。同樣，係五日前你被怪物追捕既地方，其中一組DNA吻合。所以，我地警方都一致認為，程小蘭同樣已遭熊教授毒手，改造成一隻人唔似人，鬼唔似鬼既怪物。」 　　我唔想知！我只想知你地究竟諗到方法捉佢未？　　同埋，我依家只係在乎Wendy既事炸！ 　　「最後，o靚仔，劉SIR我想同你講......況倩宜既野，你都係唔好再查啦。」　　「點解呀？你係咪知道Ｄ咩？講呀！」　　「唉！我地警方上到況倩宜屋企搜索個陣，無意中係佢電腦發現左幾段，有關佢既色情片段。內容我唔點講啦！不過經我地分析，片中男子雖然唔係熊德倫教授，但......」　　「得！唔洗再講！」我截停左劉SIR講既野，因為我知道......我夢境既野又一一現實。　　呢一刻，我完全明白「三萬蚊，過夜呀！你條女，係雞呀！」當時杰倫個心情。 　　點解，真相，往往都係咁殘酷！！！！ 　　2015年5月8日，晚上7點18分。西鐵站附近既馬路。 　　我岩落電梯，眼前就見到一架熟悉既GTR。　　我冇理會，直行直過。 　　「喂！o靚仔！做咩幾日都唔接我電話？喂！叫你企係到呀！」　　「劉SIR，案件都完左啦，仲搵我做咩啵！」　　「Sorry，我知道況倩......個女仔件事，對你好大影響。不過，依家有件事真係好需要你幫幫手。」　　劉SIR捉到我手實一實，睇黎真係又有十萬火急既事。　　「做咩？快Ｄ講，我唔想夜晚晚返去，又比隻怪物追捕。」　　「熊德倫教授，向我地警方要求要見你。」咩話？點解要見我呀？ 　　「我知你諗緊咩，教授到依家都冇認罪。就係今日，佢忽然要求見我地警方既人，要我地帶你去搵佢。佢話只要你去搵佢，真相就會解開。所以，在公在私，我都好想你去幫下手。」　　「明白。」我點點頭，猶豫左陣：「去都得，但你要確保我安全。」　　「放心啦！揸車送你返黎，送到上屋企。再唔係，夜既去埋我到訓囉！」　　就係咁，我答應左劉SIR，再次一同前往小欖。 　　2015年5月8日，晚上8點04分。新界屯門，小欖精神病治療中心內。 　　見面室到，我同熊教授相隔只係一張枱。　　而熊教授雙手被鎖上手扣，望到我個陣，神精就呆滯變到極之亢奮。 　　「你終於黎啦！太好啦！太好啦！哈哈哈哈！」　　「喂！犯人冷靜Ｄ！」熊教授死命咁捉著我雙手，我係一邊叫佢冷靜Ｄ，一邊係咁掙扎。當然，劉SIR同獄警都即時幫禁住佢啦！ 　　「Fuck off！！」下一秒，熊教授竟然搶左劉SIR支槍！推跌埋劉SIR，撞向獄警到！　　就係個一個混亂既時刻，熊教授企左起身，用槍指住我個頭：「全部人咪亂黎！你敢亂第一次打死個o靚仔先！」　　你地可能會問，其他獄警見咁既情況，點解唔偷偷地砰佢一槍救左我先？　　Too simple！熊教授依家仲可以要乜有乜，就係佢口中仲有機會搵到其他失蹤少女既線索呀！ 　　仆街！一切都黎得太快啦！　　我根本都反應唔切！！！！　　　　　　　　　　　　　　　　　　　　　　　　　　　(to be continued...)

一分鐘前，一分鐘後。變化估唔到咁大。　　可能大家對岩先發現既事，都有Ｄ疑惑。以下我會同我詳細講返，個一分鐘內，到底發生左Ｄ咩事...... 　　眾人幫我分開死命捉著我既熊教授個陣，我發現到岩先熊教授捉著我個個時候，佢窒左Ｄ野入我手到。　　我乘劉SIR同獄警阻止熊教授既時候，偷偷地立左眼......「HELPME」。　　Help me？我望返熊教授，熊教授眼睛一郁。我跟著佢眼神咁去，望到去劉SIR到，劉SIR同樣對我打左個眼色。 　　「Fuck off！！」下一秒，熊教授就搶左劉SIR支槍！而劉SIR就扮失足，順勢撞向獄警到，比左時間熊教授同我，夾手夾腳做場戲。 　　返到黎現在，熊教授已經逼使獄警，將手扣鎖匙交到我手上，再由毫無攻擊力既我幫手解開手扣。　　「個邊個阿SIR，你同我過埋黎！」熊教授指使劉SIR出黎，由劉SIR帶頭走到出小欖外圍。　　「個邊個犯人聽著，你已經比我地重重包圍啦！馬上棄械投降！」　　包你老尾咩！你班獄警，幾丁友、幾支槍，散收收圍係前面。方死熊教授會比你地Ｄ霸氣嚇窒左，自動棄械咩？好彩我同熊教授預先夾埋姐！唔係真係唔比人射屎，都嚇餐屎！ 　　「開門！快Ｄ開門呀！」　　喂！熊教授做戲姐，唔需要咁逼真啵！教授一打開車門，佢自己好快咁鑽入左去既同時，一手Cool住我頸帶埋我入去！　　「開車！Go！Go！Go！」 　　唔──唔──！！！！ 　　教授一喊道，早已經準備好一切既劉SIR拉拉棍波，踏盡油門，GTR馬力全速衝前！ 　　然後，就為大家上映一場港版火拼時速！ 　　一開始康輝路上面無咩急彎，劉SIR差唔多踩盡550ps馬力，係咁飆車！　　好快架GTR已經去到懲教處宿舍附近，即係小欖路到康輝路交界！前面正正係個分叉路！ 　　叩咯！咇──！！！！ 　　劉SIR好似《頭D》咁，拉拉手制準備入彎！　　架車就快轉入左手邊，繼續走康輝路個時，劉SIR應時反打方向盤！　　呢個毛聞我完全feel到自己個人就快飄出架車到！　　熊教授比劉SIR手車飄到壓左埋黎，我就好似快逼爆玻璃飛出車外咁！　　我死命拉著扶手既同時，劉SIR已經踩盡油門出彎！ 　　「呀！！！！屌你老母！開慢Ｄ呀！！！！」 　　出彎之後，睇劉SIR專心一致個款，唔洗問阿貴，佢根本冇撚著聽我講收下油！　　我知！我地係比人追捕緊！我都從倒後鏡睇到，成隊車隊衝緊上黎！但我真係好撚驚呀！！！！　　收下制啦！唔該！！！！ 　　我叫到天昏地暗個陣，劉SIR早就係接近90度彎位既，入青山公路大欖段路個陣，又施展佢拿手飄移絕技！　　我可以好坦白話，如果我係囡既話，我都一定濕撚哂！　　望著有吳彥祖臉孔既劉SIR，沉默唔出聲，全情投入飆車。如果你係囡囡，見到咁個情況，仲唔濕就假！　　係嚇到濕撚哂呀屌！！！！ 　　呼嘯嘯嘯嘯──── 　　我既靈魂已經比劉SIR手車唔知飄左去邊，我只係知自己稍為清醒個陣，我地三個人一架GTR身處係屯門公路！　　係香港人既一定都知，屯門公路可以話係公路之王，點解？ 　　我點撚知姐！我又唔係揸車既！　　我只知道，公路係無咩所謂既彎位，劉SIR可以完美引用《頭Ｄ》既名句：「係我GTR發揮既時候啦！」係咁直去，唔洗留手不斷比油！ 　　唔──唔──唔── 　　而我都係，唔需要再三忍讓，可以盡情爆肚：「爸！爸！我──想──返──屋──企──呀──！！！！」 　　　　　　　　　　　　　　　　　　　　　　　　　　　(to be continued...)

2015年5月8日，晚上9點13分。深水埗，某舊式大樓。 　　「嘔......嘔......嘔......」　　「點呀？未死得呀o靚仔？」 　　大家好，如果想繼續睇劉SIR版既《頭Ｄ》既話呢，唔好意思，因為上集尾我嗌完個到，我經已暈左啦！　　到我醒返個陣，我已經身處左係呢棟大廈到，成功甩左班獄警。　　「劉SIR，我地依家係邊呢？仲有可唔可以話我知，點解熊教授要逃獄？點解又要簡正我做肉參先？」　　「得啦得啦！我都知你有好多問題，我會一一解答既！」劉SIR又循例點起左支煙，呼左口氣，開始佢既精簡既講述。 　　首先，熊教授其實被捕後既一日，精神狀況已經調整好。　　只係時間推返，被捕後既同一日下午，佢收到一個匿名信件，入面有著幾張程小芳同熊教授既親密照片。　　一共十三張相，同一張紙條。　　而熊教授發現到，每張相既右下角，都有一個英文字母，依次序排列係：E、H、H、I、K、N、O、R、T、T、T、U及W。 　　「點解呀？」我相信大家都想知，我都唔浪費時間。　　教授解答，經佢兩日兩夜不眠不休，終於知道成功將堆英文字母，拼湊成最完整、最可信既訊息：I KNOW THE TRUTH。 (我知道事情的真相。)　　由此可見，真相根本仲未正式解開，真正既犯人仲係逍遙法外！ 　　到底係邊個？聽到呢到，我覺得到我地所有人，好似棋盤入面既棋子，任人擺佈。　　另外紙條上，寫有好簡單一句中文字：「五天時間，重見天日」。　　就係咁，熊教授決定聯絡左劉SIR。　　劉SIR認為事關重大，必須盡快解決。好可惜，劉SIR既上司唔認同，認為此事已經完滿結束。　　真係一個政府養百樣人，劉SIR係差佬，佢老頂又係差佬，點解一個肯盡力搵出真相，另一個就求其交數就算？諗唔透！ 　　面對著上司既打壓，劉SIR自下決定，密謀借越獄一事，放走教授。好比教授有時間搵到證據，證明自己係清白。　　問題就黎了，點解要搵中我？　　因為我係見證案件結尾，同時又係毫無戰鬥力既人。如果要交戲，我就係最好不過，比教授藉口見面，實為脅持逃亡既肉參。 　　唉！巴絲們，真心係到勸勉大家，得閒學下功夫或者防身術之類。唔係下場就係好似我咁，唔係比怪物追殺，就比人當肉參交戲！ 　　「我依家唔要咩唔平凡生活啦！小毒撚我知錯啦！放過我啦，劉SIR！比我返屋企，我想訓教呀！」　　「岩先仲未訓夠咩？開工啦！」劉SIR一口含著半支煙，一手掉左Ｄ資料比我。　　「大佬，開咩工呀？我冇收納稅人既錢架啵！」我將Ｄ File掃左落地，同時感覺到頭上有點兒冰冷。　　係呀，冇估錯呀！係支槍，又係劉SIR拔槍「請求」呀！ 　　「To be, or not to be？」　　「be！be！be！」咇你阿母呀！ 　　「咁你都要話我知，我依家應該要做Ｄ咩架？」　　「翻查芳芳兩姐妹，係香港曾經去過既地方。」熊教授一邊揭資料，一邊係到講解：「真正既犯人寄左封信件比我，目的就係要我五日內逃出監獄，然之後搵佢。所以，我地依家可以做既，就只係盡力去估，犯人約我地既地方，到底係邊一到。」　　「好老實講，呢幾日我已經從Ｄ線人方面收料，但係一係唔收，一收就好多。根本唔知道，邊個地方點係犯人身處既地點。」　　劉SIR呼左口煙，一手將煙頭彈左落鏡子到。煙頭撞到反彈，掉入左教授放係鏡台前個杯茶到。 　　「Shit！鏡......水......」　　「Sor.....Sorry呀，教授！」　　「唔係怪你，我只係諗.....預期咁冇目的查，點解我地唔解開左，芳芳死前口唸個句詩詞先呢？」　　「水城裡，花中空，之鏡月？」　　「o靚仔你又記得既？」　　「大佬，咁撚恐怖既野，唔記得就假啦！」我講完，先察覺劉SIR臉色有變。呢個毛聞，我先醒起自己又講錯野：「SOR，教授，我冇心......」　　「算啦，芳芳既事已成事實......做野啦。」 　　之後，我地各自係張枱上寫上句詩詞。　　但係過左成個鐘，我都依然未解到段詩詞背後既祕密。 　　「屌，點估姐！又水又花，水性陽花呀？」估到我都發皮四！　　「唔......會唔會係咁呢？」呢個時候，劉SIR將段詩詞分開三行咁寫： 　　水城裡　　花中空　　之鏡月 　　「就算係咁樣，除左由左上角讀到右下角，得出『水中月』呢句，較為合理之外。其他都詞不達......」　　「咪住！」我未講完，熊教授忽然叫停左我：「經汪震你剛才所講，或者我知道可以點解開呢個謎底。」　　教授講完，用左支筆，以字為點，盡左一個圖案出黎，次序如下： 　　９５７　　８１３　　４６２ 　　「中月空......之城鏡......裡花水？」劉SIR慢慢咁讀出黎。　　「熊教授，都唔通順啵！」　　「汪震，你試下從我畫既第六點開始讀。」　　「鏡裡花......水中月......空之城......鏡裡花，水中月，空之城？」　　「教授，點解會咁既？」劉SIR同我一樣，好驚奇點解。 　　「呢個謎題，藏有術數當中既『九子飛星』。」　　「術數？」　　「獨孤九劍就聽過啦！九支飛星，咩黎架？」　　「係九子飛星呀，毒撚。」劉SIR你洗唔洗咁串我呀？搞下氣氛姐！ 　　「九子飛星，又名九宮飛星。詳情唔多講，係比較現代術數中，風水常用既技能。我都係半年前，上過一Ｄ風水班學返黎。當中，點解會係咁解詩詞，我只可以話你知，九宮飛星係5入中宮。所以，係岩先既謎題到，我只不過係將1轉為5，2轉為6，如此類推。」　　「係啵！但......咁我地點知呢個咩地方？」　　「睇黎，解謎既野要停一停啦！」劉SIR咁講，我同熊教授奇怪左下。　　劉SIR輕輕揭開窗簾，我地隱約見到出面紅藍光交叉閃爍，唔洗問高登，係警方搵到黎啦！ 　　2015年5月8日，晚上10點41分。深水埗，某舊式大樓外，馬路對出。 　　唔！唔─── 　　GTR破閘而出，劉SIR踩盡油門係咁衝，我地成功衝出被重重包圍既大廈樓下！　　可惜唔洗一分鐘，我地已經見到前面有路障！　　明顯警方今次準備充足，劉SIR嘆左口氣，及時收油。 　　「入面既人，舉高雙手，馬上落車！」面對十幾支炮隊埋黎，我同劉SIR點都要落車架啦！　　冇錯，車上面，只係得我同劉SIR。 　　一眾警員用著好驚訝既表情，望著我。　　「Call 0總台！紅衫個個唔係犯人......犯人同肉參換左衫逃走左啦！」 　　係呀，我換左教授套衫。　　而教授去左邊？緊係去左謎底個個地方啦～　　邊到？下章分解！　　　　　　　　　　　　　　　　　　　　　　　　　　　(to be continued...)

　　「阿天，你搞乜鬼呀！放走個犯？」一個似係劉SIR既上司，從人群之中鑽左出黎，係咁鬧劉SIR。　　「阿頭，我之前都講左，熊教授可能係無辜架！」　　「可能？即係唔肯定啦！咁你仲放佢走？再出事既話點算？我點同一哥交待呀？」　　「交待？」劉SIR放低雙手，走近佢老頂：「依家我地警察做野，係唔係只需要要上面交待就OK！？如果熊教授唔係真正個犯，香港市民既生命，隨時都有危險呀SIR！」個上司好似比劉SIR既霸氣拋窒左咁，退後左步。　　「你依家即係『叉撚廚』我啦？」個位老頂深左啖氣，鼓舞自己咁樣。　　「我大聲，唔代表我冇禮貌。何況學堂到都係教我地，同阿SIR講野，一定要清楚明白。我依家只不過係以事論事姐，SIR！我並無任何惡意，或者針對上司既意思！」　　咪話我話，如果全港警察都係劉SIR咁，實事求事既人，洗鬼有咁多警民衝突咩？ 　　「好呀，劉孝天......依家我以上司權限，有理由懷疑你同疑犯合謀。當下，你需要即時停職扣查！」　　「你老......」　　「劉SIR冷靜呀！」見到劉SIR想爆粗屌佢前上司，緊係死命阻止佢啦！大佬呀，香港唔可以少左佢Ｄ咁既好警察架！　　更何況，你唔可以搶我對白架！ 　　唔！唔！唔─── 　　「老頂！個個人穿著肉參件衫架！」就係我地同警方嘈到拆天個陣，一部電單車火速咁係大廈飆左出黎！　　「係個犯呀！」個老頂見到咁既情況，即時指揮大隊：「陳仔留係到睇著阿天，其餘人同我去追！」　　講完，位老頂就同成隊伙計上左車，響哂警號，帶隊追捕架電單車。 　　就係成班人離開個陣，劉SIR拍檔上前：「劉SIR，唔好意思呀，要你跟我地返一返去協助調查。」　　「陳仔，我依家唔係阿SIR啦！更何況，我唔好意思就真。」　　「吓？我唔明啵？」　　「o靚仔，依家點呀？」劉SIR無理到陳仔，反而同我講野。　　「大隊人馬已經離開到好遠LU～」　　「Good！」一講完，劉SIR以佢熟練推人既功夫，一野將陳仔推到撞去其他伙計到。　　同時間，我早已準備，應時衝返入GTR到。 　　叩咯！唔！唔── 　　「陳仔，唔好意思啦！」劉SIR火速達著GTR，調頭轉入小路，往連翔道方向駛去！　　可能你地又會問，做咩唔幫下教授手？　　乜我有話到，電單車上面既係熊教授咩？　　唔明？馬上為大家解說！ 　　大約十分鐘之前，機警既劉SIR及時發現到我地比警方重重包圍。　　由於真相仲未解開，樓下班差佬明顯同劉SIR立場唔同，只係為左交數捉人。緊係死都唔交出熊教授出去啦，害死佢同香港市民咩？　　就係呢個毛聞，劉SIR提出「調虎離山之計」！　　點調？首先要我換上熊教授引人注目既紅色冷衫，而熊教授換上其他既衣服。然後我地係附近單位，用600蚊請個識揸電單車既鄰居做林記，要佢換上我既衫。　　之後點？唔洗再點解釋掛？就係要位鄰居，係我同劉SIR被截停個陣，揸著電單車死命咁飆。只要時間拖得愈耐，之後打返比劉SIR，就可以獲得多600蚊雞。　　諗起真係抵，點解呢個角色唔係我自己做？就咁揸下車賺千二銀。比警察兜到都吹佢唔脹，太唔公平啦！ 　　「呀......你估教授走左未？」我係咁整下件紅色冷衫，心諗：照咁情況發展落去，我個夢境就唔會再發生啦？教授即係唔係犯人啦？　　「頭先架電單車飆出黎個陣，我見到後門有架的士駛出。應該係熊教授，睇準時機逃脫左。」　　「咁我地依家去邊集合？」　　「仲記唔記得句詩？」劉SIR反問我。 　　我拎出頭先抄底左既紙仔讀：「鏡裡花，水中月，空之城。咁即係邊呢？」　　「熊教授咁聰明，又上得的士，我諗佢應該估到。而我......」　　「我咩姐！估唔到咪認左去囉，打個電話比教授問下咪知。」　　「我想話，我都估到啦！死o靚仔！你依家自己諗，哼！」 　　咁小氣都有既！　　過左10分鐘之後，我睇著劉SIR好似去緊西隧，然後我就茅塞頓開。　　「鏡裡花，實為香。水中月，在於港。空之城......即係堅尼地城(堅離地城)！？」　　「唔～唔～」劉SIR好風騷咁點一點頭。　　「會唔會係咁呀？」我嚇到變左米奇聲！你老尾，好謎底好爛囉！係爛GAG個爛呀！搞咁多野，咩飛星咩詩詞，最後同我玩爛GAG？尊唔尊重我既智商呀？毒撚好恰呀？  　　「但係堅尼地城都好大下架啵！個犯係進擊的巨人咩？」　　「呢層我都諗過......但係要係隱閉，又要荒廢，係香港堅尼地城就有一個地方。」　　「邊到呀？」　　劉SIR冇直接答我，只係拎起左手機，提向我面前，單手繼續揸車。　　手機熒光幕上顯示緊Whatsapp「Dr.熊：防空洞(笑哈哈)」。　　屌你老尾，知真相咪直接講囉！洗唔洗一個Chok哂樣，一個賴勁Seed訊息，仲要有表情！你知唔知好Hehe，好撩皮囉！ 　　2015年5月8日，10點53分。香港堅尼地城，卑路乍街防空洞前。 　　唔洗多一陣間，我地已經黎到，岩先熊教授告我地知既地點。　　眼前鐵絲網既後面度四四方方既門，正正就係防空洞入口。　　劉SIR發現，上面有Ｄ手印，而地上有一Ｄ鐵枝木板。推斷到本應早就封左既防空洞，應該早被人打開左。 　　「教授呢？咁耐既？」我同劉SIR係防空洞門口等左半個鐘，得到將近十一點半，都係唔見教授蹤影。　　「莫非......」劉SIR再度沉思，而我望著殘舊既防空洞門口，內心又泛起莫名其妙既不安。 　　「我自己入去啦！」劉SIR拎出手槍，爬過鐵絲網，走到防空洞門前。　　「唔得！我自己一個，有怪物出現點算？」基於自身安全理由，我都好型咁爬鐵絲網......雞手鴨腳咁跌左落去。　　「o靚仔，你又冇武器，又唔確實熊教授係咪......唉！」劉SIR拎左支胡椒噴霧出黎：「拎著！有咩危險，應付唔到既記得走先！聽到未？」　　「哦......」就係咁，由劉SIR帶頭，拎著支電筒仔，兩個人開始進入防空洞入面。 　　岩入到去，就有一條見唔到底既樓梯。如果唔係劉SIR手上有電筒，一開波我地早就仆死。　　落到底個陣，我地發現到一支筆。我印象記得，應該係屬於熊教授。　　既然支筆係到，咁係咪更加證實，教授佢自己已經入左黎呢？而佢竟然係咪真正既犯人呢？　　如果唔係，點解又唔等埋我地？　　一切既謎團，就好似我地眼見既黑暗長巷一樣，深不可測、危機四伏咁。然而，我地相信，真相就係呢到既盡頭！　　　　　　　　　　　　　　　　　　　　　　　　　　　(to be continued...)

係又長又黑又靜既通道當中，我耳邊就只有聽到自己同劉SIR既心跳聲。　　仲要加插特別效果，係環迴立體聲！，Ｄ心跳聲，不斷「砰─砰─」咁係耳邊重播！好撚得人驚！　　跟著，我同劉SIR唔知又走左幾遠，入面九曲十三彎，兜左唔知五分鐘、十分鐘，定係半個鐘都似，終於搵到一個新線索。 　　隨著劉SIR手電筒既光線，我地望到遠處，正正有一度黑色鐵門。　　同時間，我地都好似隱約聽到，鐵門後面傳黎一Ｄ微弱既怪聲。　　係咩呢？唔清楚，講緊野？又唔似，似係呼吸，抑或...... 　　劉SIR停左步，轉個頭黎，同我打左個眼色。　　呢個毛聞，我緊係知咩意思啦！唔係小心Ｄ，就係安靜Ｄ！　　但係我比較想，劉SIR係暗示叫我走先！義氣呢樣野，唯有撐到底啦！ 　　我地慢慢接近鐵門，入面奇怪既聲音就愈來愈大。　　劉SIR好細聲咁講：「準備......三......二......一！」倒數一完，劉SIR以迅雷不及掩耳之勢，勁力踢開度門！ 　　砰呀！！！！ 　　砰──砰── 　　例排對白「咪郁！警察！」都未講，一打開度門，一道強光直射落我地個到！　　劉SIR機智咁向光源開左兩槍，點知係門後既右手邊，同時有人揮左一刀落劉SIR手臂手上！　　對方接著一腳好準精咁踢落劉SIR膝蓋，劉SIR應時仆低！　　而我正想抆胡椒噴霧出黎個時，把刀已經係放到劉SIR既頸上！ 　　對方，有兩個人？　　「咪郁，亦咪走。」一把嬌柔，而熟悉既聲音，係從把三吋幾長既刀主人發出。　　「唔洗理我！走......呀！」走字都未講完，劉SIR肩膀又食左刀。　　「後面個個，放底武器，然後行入黎！」　　逼於無奈，我放棄左我唯一可以用既武器。跟從刀主既話，慢慢步入黑房之中。　　「綁起佢。」刀主執起左劉SIR支槍，再拋左一條長繩比我。　　「劉SIR，對唔著呀......」我同樣無得選擇下，照樣咁綁起劉SIR。　　「喂！綁得實Ｄ，唔係我一槍打爆你個頭。」收到！保命，都係為左之後逃命，劉SIR希望你識解繩啦！ 　　啲咑── 　　屌你，原來有燈！岩岩綁好左劉SIR既同一秒，頭上就亮起強光！　　呢個時間，我終於見到刀主到底係邊個。　　應該話，其實岩先我早就估到刀主係邊個。只係我既心目中......並唔希望答案實現── 　　Wendy，況倩宜。 　　「真係你......點解......會係你！」我好激動，因為我真心唔想相信。　　可惜，眼前長髮穿著皮革既佢，的確同我夢境中既咸片一樣！　　「另一個人呢？熊教授係咪？出黎啦......」我完全絕望，我望到眼前真係有熊教授既身影。 　　只不過......係訓左係到，口窒住毛巾類似既野。　　點解會咁？咁頭先，點會做到前方有強光，而Wendy係我地附近出現？ 　　我仔細咁環視四周，除左我、Wendy、劉SIR同熊教授之外，就只有...... 　　我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我、Wendy、劉SIR、熊教授、我...... 　　係呀，不斷重覆，係四周既大大小小玻璃鏡入面。　　然後我再望到，Wendy手上分別揸著手槍同小刀，而腰間既皮套有一把白光燈電筒。　　一切恍然大悟？唔係......我只會更加混亂！　　所有野，都係Wendy一個人做？綁架、改造、洗腦、接近、佈局......一切一切都係佢自己一手策劃？　　我愈諗愈驚，個人不知不覺退後到房中心。　　同時，我望到牆既四邊，有著唔同大小既器皿，入面放既都係各色各樣既人類身體器官。　　雙手、雙腳、肺部、心臟、大腸、眼珠......就連子宮都有！　　之後，我停低左落黎，望到左邊既一塊大鏡，望到自己驚慌失措既表情，同埋......紅色冷衫。 　　「呀！！！！」咩事，好頭痛呀！　　「你真係......記唔起所有野？」 　　咩呀？咩所有野？你講緊咩？你個淫女！公廁！收聲呀！屌你老母！走開呀！走呀！聽唔聽到？我叫你走呀！你個玩我感情既衰女人！仆街！臭西！唔好再嘈啦！！！！ 　　乒啦── 　　就係頭昏腦脹到就黎爆既一刻，我實在忍無可忍，好似平時極度憤怒咁，好自然一拳轟左落左手邊塊玻璃到...... 　　滴......滴......滴.......... 　　鏡既碎片插傷我既手，我望著血液一點一滴咁流落地下。　　「主人，係時候夢醒啦！」接著既一秒，Wendy以執著槍既手捉著自己把長髮，另一手引刀揮斬！　　將柔順亮麗既長髮斬成短髮既同時，Wendy雙膝跪地，雙手向我提起手槍同小刀。 　　嗯嘿嘿.......           　　嘿嘿嘿嘿......          　　嘿......哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！ 哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！ 哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！ 哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！ 哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！ 哈！哈！哈！哈！哈！哈！哈！哈！哈！哈！哈！哈！哈！ 哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！ 哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！哈！          　　「計謀既第一步，就係比對方先算多步。」當我除低眼鏡，將阻擋我額角既頭髮梳起後面既同時，我知道： 　　係我贏啦！ 　　「o靚仔你......」　　「我無名你叫？」我從女奴手上拎起手槍，慢慢咁走到個死差佬面前：「我只講多一次，My name’s 汪震。震撼個震！」　　「點會咁架......」　　跟手用槍口對著個死差佬個頭：「Why not？Because I am a ‘Nightmare’! Let's say goodbye.」 　　「主人～」正當我想開槍個陣，女奴爬左過黎，雙手按著我大脾：「咁耐無見，人地想要呀～」　　講完，佢就用口咬著我既褲鏈，慢慢向下拉。　　同時間我諗到：「死差佬呀，既然一陣都要製作，你因為見到熊教授密室既真相，兩人互相殘殺。倒不如咁，做戲做全套......改為比熊教授，隊你菊花作為實驗致死咯？」　　「你想點呀！」嘿嘿嘿......一定好過引！　　「女人，我就玩過哂。就學生妹、MK妹到大學生，甚至乎咩人妻、高齡產婦，無一唔係我實驗對象。就可惜，無試過男人！」　　「仆街，咪亂黎呀！」我將死差佬既頭腳倒轉，令佢屁股向天。再一手除左佢條褲，望著得返孖煙囪既八月十五。 　　「Woo～又幾堅實架啵！唔知，入面朵菊花又點呢？嘿嘿......」　　「屌你！咪亂撚黎呀！我實唔.....唔唔！！！！」就係個差佬想繼續鬧我個陣，我聰明既女奴，已經用屁股坐著左佢個臉。　　「Good girl～」死差佬，呢到唔輪到你講野呀！　　「正呀～教授你睇，又係人形蜈蚣啵！」我望著訓係到既教授，笑著講：「不過，係好爽既人形蜈蚣呀！哈哈哈哈！！！！」 　　贏啦，贏啦！最後以呢一槍，貫穿死差佬既屁股，作為勝利既響號！　　歡呼啦！My audience，見證我既勝利啦！ 　　砰呀──！！　　　　　　　　　　　　　　　　　　　　　　　　　　　(to be continued...)

後續 　　大家好，我劉SIR，劉孝天。　　或者咁多位會好奇怪，乜我唔係比人停左職，需要接受調查咩？　　甚至乎，更多人關心，我唔係應該好核凸咁死左咩？　　咁一切，就要講返汪震開槍時既一刻...... 　　2015年5月8日，11點58分。香港堅尼地城，卑路乍街防空洞裡頭。 　　依呀呀！！！！！！！！！！！！ 　　一個龐大黑影，從門外撲入黎，一下將汪震撲低，汪震手槍跌落地。　　無錯，望到核凸既連環裸體，就知道係以程小蘭為首既人形蜈蚣！ 　　之後既一秒......　　況倩宜諗都冇諗，拔刀騎上左人形蜈蚣，雙手握實刀柄，發條式咁，上下上下瘋狂插落程小蘭身上！　　而我就迅速爬向熊教授到，背對背互相解開繩索！ 　　「仆你個街！你個Bitch！你家姐係淫西，你都係炸！我搵幾個大男人輪流滿足你，你仲唔心滿意足？依家仲黎對付我！」　　程小蘭比況倩宜攻擊到體無完膚咁制，佢雙手已經毫無力氣，只餘下中間個個人既手，捉實左汪震雙腳。　　呢個時候，我已經火速執返起支手槍！但當差多年既我，面對著當下既咁既情況，都唔知應該點樣做.....殺左汪震？抑或合力解決左變成怪物既程小蘭呢？ 　　「唔好呀！」熊教授一聲大嗌，我先醒覺。　　此時此刻，汪震用佢強而有力既雙臂，上下將程小蘭既頭顱同下顎撕開！　　血肉橫飛，當下我眼前已經唔見昔日滿臉天真，鍾意傻笑既o靚仔。只有一個從腥臭鮮紅既血泊中，慢慢爬上黎既魔鬼。 　　「嗚呀......呼嗄。」 　　雙眼同身軀通紅......　　滿佈殺氣既魔鬼！ 　　「我係創造者，殺我？嘿嘿......哈哈哈哈！！！！」　　「Fuck off！」差唔多同一時候，熊教授都忍唔住，一手想搶去我支槍！　　我當然唔會咁易比佢得逞，因為我唔想熊教授再受到更多無謂罪孽。　　我左手擋著熊教授，右手舉指向汪震：「汪震，投降啦！」 　　「殺埋佢。」汪震冇理會我既說話，只係指示況倩宜殺埋人形蜈蚣中尾段既人！　　「停手呀！」我槍頭馬上指向況倩宜既一刻，汪震應時迅速衝埋過黎！ 　　砰呀──！！ 　　槍聲一響，汪震腰間中槍倒地。　　點解我會射向汪震？因為我估計到，只要汪震有事，況倩宜無論如何都第一時間都係關心汪震。　　要降伏汪震兩人，同時保著兩名受犯者既性命，唯一可行既路，就只有先解決汪震......岩先既動作，都只不過係誘導汪震進入射擊範圍。 　　2015年5月10日，下午12點28分。新界屯門，小欖精神病治療中心內。 　　係羈留室到，我前面坐有一個被白衣包緊既人──汪震。 　　「況倩宜已經承認所有罪狀，並指稱一切都係你背後指示。汪震，你仲有咩好講？」　　「成王敗寇，有咩好講？」　　「歐陽美琪，到底收埋左去邊？」　　「都係個句，係我律師黎之前，我唔會再講任何有關案件既野。」　　「點解......你會咁架？點解......你要咁做？」 　　我真係好想知點解，背後有咩動機，為左咩？　　結果，佢既答案令我覺得出人意表： 　　「嘿嘿嘿......點解點解？我問你，你人生到底有冇咩野，係真正擁有過？係呢個人與人互相欺騙既世界入面，親情係一個養老既投資、友情係互相利用既遊戲......而所謂既愛情，更加係男女之間，互相欺詐既交易。社會上，所有人都要跟隨返學讀書供樓既人生，表現上係為左建設社會，但實質係做政客商人既奴隸。無奈人就要跟著呢個所謂既社會定論生存，邊個唔服從，邊個就係唔正常。但係所謂正常既你地，又得到Ｄ咩？嘿嘿......我就唔同啦！我可以好自我咁完成我人生計劃，唔受所謂法則矩條捆綁，忠於人類最原始既──Sex and Violence。你地呢？繼續好似班馬騮咁，跟著大隊打工搵錢，供死一世樓吧啦！嗯嘿嘿哈哈哈哈！」 　　認真，我好打佢。　　但係，見著好理直氣壯咁講佢上述既見解，我內心不禁泛起一陣陰寒。 　　「可惜，我已經有野所有人證物證『叉廚』你，慢慢坐啦！」　　「劉SIR，唔好唔記得，我有精神病架～」　　「就算有又點？係呢到接受完心理治療後，你都一世出唔返去。我真替另一個你傷心。」講完，我轉身離開。　　獄警為我打開門既一刻，汪震忽然大笑：「嘿嘿嘿嘿......死差佬，唔好唔記得，你死好命炸！不過都好既～如果個陣咁早打爆你菊花，都唔夠放蟲鑽入你屁股好玩。呀～不如你幫我諗下，放咩蟲好Ｄ呢？曱甴？蛆蟲？蜘蛛？定係......蜈蚣呀啦？嘿嘿......哈哈哈哈！！！！」 　　我捉緊拳頭，忍住忍住，無理到佢。　　之後，我地警方正式落案起訴汪震，綁架、非法禁錮、性侵......等等十多條罪名。正式將佢關入左小欖精神病院，並同佢起左個file，稱佢為── 　　　　　　「易容師」 　　汪震既犯案手法，完美地利用左心理催眠，先後將況倩宜調教成奴隸，再利用佢去尋找合適既替罪羔羊──　　同樣有著特別性癖，及與失蹤人士有關聯既熊德倫教授。　　收集左所有有關熊教授行為習慣，包括熟悉心理學，對九子飛星有一定認識。設下左謎底，再於密室入面，強光之下虐打已被改造了既程小芳姐妹，預先使她們害怕閃光燈和強光。　　當一切準備就緒，最後一步就係催眠自己，成為一個會發惡夢，軟弱無能、卻經常拿著相機，鍾意拍攝既宅男......身先士卒，先行入局。　　所有野如同汪震所講，如果唔係改造後既程小蘭及時來到，佢既計劃可能已經完美終結。 　　　＊　　　　　　＊　　　　　　＊　　　　　　＊　　　　　　＊ 　　五個月既一日，小欖精神病院入面既人提出，汪震心理治療已經接受完成既90%。　　而汪震開始每日監房到痛哭，喊著想同受害者道歉。　　經我地警方同小欖精神病院既心理治療師商議後，決定答應已康復既汪震既請求.....　　先後搵黎：因被主犯人逼害，最後撤銷控罪，關入青山醫院既況倩宜。與及，現正就禁錮及性侵少女一案，官司纏身既熊德倫教授見面。 　　經歷風雨，信任到利用，最後去到出賣。戴返眼鏡、頭髮胡亂既汪震，依家就同況倩宜相隔一度玻璃。　　「Wendy......對唔住呀......」我望到，汪震眼泛淚光，明顯強忍著淚水。　　然後，汪震對著玻璃呼左一大啖氣，係玻璃上一邊讀出，一邊寫上左右顛倒既句子：「Never forget.......Love you very much......」　　呢個時間，一直呆滯既況倩宜終於有反應，目不轉睛望著汪震。　　「一二年二月十一號，晚上十一點十分......我永遠唔會忘記，要對你九烈七貞，至死不渝。」　　汪震一講完，況倩宜雙眼既淚水，就唔停係咁滴落將枱到，不斷點頭。　　見到咁既情況，我都無謂插嘴，笑毒男格既汪震，講錯「七貞九烈」。 　　送走左況倩宜後既半個鐘，到熊教授黎到。　　熊教授同汪震傾計個緊，熊教授表現得異常冷靜。但因為佢地兩人對話聲音唔大，根本聽唔到Ｄ咩完整內容。　　唔洗一陣，企係背面既我，見到熊教授身軀震左一下。想上前了解咩事個陣，熊教授就企起身，轉身準備離開。　　當佢走到我身後距離一兩步個陣，佢呼左口氣，講左句：「唔該哂。」　　同時，我望到汪震雙膝放枱上，雙掌起塔狀，貼近臉頰。只係見到佢眉頭一皺，望唔到佢成張嘴臉。　　「唔好呀！救命呀......唔好殺我！我乖啦！呀......」跟手，我就跟著熊教授後面，一同離開左充滿癲叫既小欖監房。 　　我同熊教授道別之後，我個人拍左係車門到，點起支煙。　　諗到咁多個月黎，除左歐陽美琪仲未搵返之外，案件都算一一解決。　　如釋重負之際......我見到小欖內面既職員慌張起黎！　　咩事呢？聽到好似有犯人自殺，莫非係......！？ 　　Do......Do......Do........ 　　呢個時候又有電話既？　　「喂？」係老頂。　　「阿天，你係咪係小欖？」　　「咩事？」　　「唔夠半個鐘前，一輛乘載青山病人既小巴，係小欖前往青山醫院途中，係屯門公路近三聖邨失事，走甩左個......」　　「收到！」未聽哂老頂講，我腦海好似已經預料到咩事。　　小欖既野，之後再問。我二話不說，衝入車箱。 　　Do......Do...... 　　「又咩料呀！」實在太急，人都興過火屎咁。　　「劉SIR......」原來係陳仔，我馬上Say個Sor，陳仔：「唔緊要.....打比你係想話你知，大鍋啦！又有短髮少女離奇失蹤呀！」　　咩話？點解......會咁架？　　「得，你同其他手足做野先！我轉頭好快返！」冇得理咁多野，我即時決策，去左屯門公路。 　　係倒後鏡到，我望著小欖烏雲蓋頂既天空。車內既播放器，唔知巧合定其他因素，呢個時候播起左《Serenata Immortale》。　　而我腦海同心跳，亦隨著烏雲同音樂，再次進入胡亂既思維領域。 　　　　　　　　　　　　　　　　　　　　　　　　　(第一部曲 ~完~) 　　　　　　　　　　　　　　　　　　　　　　　　　　　(to be continued...) 
《易容師》